1 Dansk Mejeriingeniør Forening Bestyrelsens beretning Generalforsamling den 3. september 2015 på Arla Foods Branderup Mejeri\n2 Indhold i beretning for Dansk Mejeriingeniør Forening 2014/15 1 Indledning Mejeriverdenen - kort Medlemmet i fokus Tryghed og juridisk bistand Andre serviceydelser Mejeriingeniøruddannelsen Medlemmet i centrum Samarbejdspartnere Afslutning Side 2 af 31\n3 1 Indledning Endnu et år er gået og jeg kan konstatere, at det nu er 10. gang, at jeg som formand i foreningen, har æren af at aflægge bestyrelsens beretning her på Dansk Mejeriingeniør Forenings generalforsamling. Det seneste år har været aktivt og spændende, og vi har igen udviklet vores fælles forening både hvad angår de tilbud og aktiviteter, vi hele tiden har på hylderne, men vi har også taget flere nye skridt og har lanceret helt nye initiativer. Alt det kommer jeg tilbage til om lidt men før jeg tager fat på det, vil jeg meget kort perspektivere den virkelighed, som for en stor dels vedkommende sætter rammen for mejeriingeniørens situation på arbejdsmarkedet. 2 Mejeriverdenen - kort Ved generalforsamlingen sidste år viste vi blandt andet denne slide - og med udgangspunkt i et marked som var blevet presset voldsom i løbet af kvartal 2 og , udtalte Arla Foods i august sidste år, at meget tyder på at markedet fortsætter med at være udfordret, hvilket kan føre til yderligere sænkninger de kommende måneder - (det var underforstået, at der var tale om sænkninger af mælkeprisen). Desværre fik Arla Foods ret når vi kigger på de seneste tal og udtalelser er det kun gået én vej siden. Jeg skal ikke bruge en masse tid på at komme ind på årsager og virkning I er alle sikkert godt opdateret på situationen fra jeres dagligdag i virksomhederne, men status nu ultimo august 2015 er som I ser her, kritisk lave priser niveauer som nærmer sig bundrekorderne, som vi så i kølvandet på finanskrisen i efteråret 2009 og landmænd, som er yderst hårdt ramt økonomisk. En situation, som jo ikke bare ses i Danmark, Side 3 af 31\n4 men som er global og påvirker mejeriselskaber verden over. Den kan også smitte af på leverandørvirksomhederne, som vi jo er mange, der er beskæftiget i. Internationalt ser og hører vi om afskedigelser rundt omkring i mejeriselskaberne. Iflg. Landbrug & Fødevarers udtalelse, som I ser her i den grå boks, er der ikke på den korte bane udsigt til bedringer men på længere sigt er der lys for enden af tunnelen. Problemet er blot; INGEN ved, hvor lang tunnelen er. Vi har de seneste par uger set en svag stigning på pulverprisen og at Arla Foods fastholder august-prisen i september, men om det er udtryk for, at bunden er nået, og vi nu er på vej op igen det er nok for tidligt at spå om. Vores branche er under pres, og de truende skyer vi så trække sammen ved sidste års Generalforsamling tog desværre turen direkte i mod os og uvejret raser lige nu. Efter denne korte perspektivering af situationen i den branche vi befinder os i vil jeg gå tilbage til foreningen og tage fat på året, der gik samt et kig ind i fremtiden. Som jeg sagde før, så har der været gang i kendte og nye tiltag og vi har taget rigtigt mange initiativer i forlængelse af den medlemsundersøgelse, som vi lavede sidste sommer, og som vi viste jer resultatet af ved Generalforsamlingen sidste år. En af de ting, som vi blev klar over ved medlemsundersøgelsen var, at for mange af vores medlemmer ikke ved, hvad vi står for, og hvordan vi enten alene eller i samarbejde med andre aktører i branchen spiller en rolle i forhold til mange forskellige tiltag og aktiviteter. Præcist det at få vist medlemmer og potentielle medlemmer hvad vi står for, og hvordan man via sit medlemskab er med til at gøre en forskel og sikre, at der er muligheder for udvikling og aktiviteter i branchen, er så vigtigt at få frem, at vi besluttede at gøre noget ved det. Side 4 af 31\n5 I og de, der kommer på Generalforsamlingerne, får et godt indtryk her via beretningen og vi hører da også hvert år nogle deltagere sige til os i bestyrelsen og på sekretariatet: Hold da op jeg vidste slet ikke at Dansk Mejeriingeniør Forening er så aktiv og har del i så meget i Dansk Mejeribrug. Desværre kommer alle medlemmer jo ikke til Generalforsamlingen så vi kan ikke nøjes med at vise og omtale aktiviteterne her og derfor besluttede vi at lave en slags årsskrift Dansk Mejeriingeniør Forening version 2015! og udsende den til alle medlemmer og andre interessenter. Vores målsætning med den har været at give læseren et indtryk af aktiviteter og indsatsområder. Håber at I alle har set den og læst den. Skulle det ikke være tilfældet ligger der nogle eksemplarer her som I er velkomne til at tage med hjem. I må også gerne tage et eksemplar med hjem til kollegaer, som måtte være interesseret i at læse lidt om Dansk Mejeriingeniør Forening. (I kan stadig nå at være med i konkurrencen på bagsiden som inviterer jer til at opdatere af biografien) 3 Medlemmet i fokus I denne beretning vil jeg naturligvis løbende vende tilbage til årsskriftet men jeg vil tage udgangspunkt i de fire indsatsområder, som vi introducerede sidste år, og som har jer Side 5 af 31\n6 MEDLEMMER i centrum. Vi håber, at de oplevelser, I har med foreningen, afspejler at vores indsats og prioritering er med jer som første prioritet. Vi vil derfor starte med et kig på medlemstallet, som vi selvfølgelig altid interesserer os for. Det gør vi, fordi nye medlemmer er nødvendige for foreningens fremtid, og fordi medlemstallet afgang og tilgang jo også er et udtryk for medlemmernes tilfredshed og dermed vores indsats. Vi ved, at der de næste 10 år vil være en afgang fra foreningen grundet pensionering på gennemsnitligt 8 medlemmer pr. år, og i de efterfølgende 10 år vil tallet blive lidt højere. Vi ved derfor, at det er nødvendigt, at der gøres en målrettet indsats mod de unge mod de studerende, som meget gerne skal vælge Dansk Mejeriingeniør Forening som faglig organisation, og gerne skal blive der igennem deres arbejdsliv. Vi har nogle årgange dem som nu er i 30 erne hvor der har været meget få nyuddannede, og samtidig har kun nogle af disse, valgt at være medlem i Dansk Mejeriingeniør Forening. Nu ser det heldigvis bedre ud og det ser også ud til, at en stor del af de unge bliver i foreningen, når deres uddannelse og kontingentfrie periode udløber. Vi hører igen og igen fra de unge, at IDA som er vores største konkurrent for dem, der gerne vil være i en faglig organisation har nogle fantastisk gode forsikringsordninger til de unge, og at nogle selvom de gerne ville blive hos os vælger os fra, fordi der kan spares mange penge på f.eks. en bilforsikring, når man er ungt medlem i IDA. Vi mener dog, at have fundet løsningen eller svaret på denne udfordring, da man tilsyneladende kan blive passivt medlem i IDA og opretholde adgangen til forsikringer og Side 6 af 31\n7 medlemsaktiviteter for et ret begrænset kontingent. Det budskab vil vi helt sikkert formidle til de unge, når vi møder dem. Vi ser, at medlemstallet har forbedret sig gennem de seneste år. Ser vi på aktive medlemmer så oplever vi nu en stigning samtidig med, at antallet af studentermedlemmer ligger på det højeste nogensinde, hvilket jo er en væsentlig forudsætning for at opnå en positiv udvikling fremadrettet. Antallet af nyuddannede mejeriingeniører har i 2014 ikke været specielt højt. 11 mejeriingeniører dimitterede, og vi vil sikkert opleve endnu 1-2 år på dette niveau, før tallet for alvor vil stige, men mere om det senere. Hvis vi nu kigger lidt ned i de fire indsatsområder, som er væsentlige for os medlemmer af foreningen, vil jeg starte med området: BESKÆFTIGELSE, BRANCHE OG NETVÆRK. Side 7 af 31\n8 Beskæftigelsesområdet er naturligvis interessant, og vi ved selvfølgelig, at der er mange mejeriingeniører ansat i eller med tæt relation til mejeriindustrien, men vi ved også at mejeriingeniøren er efterspurgt og finder ansættelse i mange forskellige brancher og stillinger, hvilket vi naturligvis skal være glade for og stolte af. Vi ser da også stadigvæk ledighedstal, som ligger aboslut i den lave ende af skalaen. I øjeblikket ligger tallet på 0,8% ledige, og det dækker over ca. 3 såkaldt fuldtidsledige. Det også vigtigt at fremhæve, at mejeriingeniører ikke er ramt af dimittendledighed. Langt de fleste dimittender er meget hurtigt i job, og det vi hører i dialogen med de unge er, at de ofte har flere jobtilbud, når de dimitterer eller hurtigt derefter. Uanset at vi kun har få ledige medlemmer, er ledigheden naturligvis en udfordring, så når vi på den ene side glæder os over de fine statistikker, må vi samtidig ønske held og lykke i jobjagten til dem, der har brug for det. Som jeg nævnte før så er mejeriingeniører ikke ramt af dimittendledighed. Som det fremgår af sliden her bag mig har ingeniører til sammenligning 26,4% dimittendledighed. For yderligere at sætte vores egen ledighedsstatistik i perspektiv, så ser vi, at der er godt 4% ledige akademikere og dette tal har været ret uændret over et par år. Tallet indeholder endvidere ikke de akademikere, der har mistet deres dagpengeret. I 2013 og i 2014 mistede i alt akademikere retten til dagpenge, og første halvdel af 2015 har akademikere mistet deres dagpenge. Der er så vidt, vi er oplyst ingen mejeriingeniører inkluderet i de tal Akademikerne opgør. Side 8 af 31\n9 Vi flytter nu vores fokus lidt og kaster et blik på branchen. MejeriDanmark har trods det store pres på Mælkeprisen stort set holdt stand i 2014/15. Der er ikke lukket driftssteder. Andelsmejeriet Sædager Dairy er solgt til Mammen Ost, men ellers ser mejerikortet ud som sidste år. På de indre linjer har flere mejerier dog været igennem store projekter, for blandt andet at sikre tilstrækkelig kapacitet til et forventet øget volumen efter mælkekvoterne blev givet fri i april måned i år. Branderup Mejeri, hvor vi er blevet inviteret indenfor i dag - er et godt eksempel på dette, men også andre mejerier har haft travlt med udvidelser i det år, det er gået. Mejerier og driftssteder har vi heldigvis stadig en del af i Danmark. Driftsstederne er alle opført på kortet her, og tæller vi op, så ligger vi i underkanten af 60 produktionssteder. Disse er fordelt med ca. 27 driftssteder i Arla Foods, 8 øvrige andelsmejerier, i alt ca. 30 private mejerier, hvoraf ca. 10 har en større produktion, og så er der desuden 6 iscremeproducenter. Bag disse mejerier er der en mælkeproduktion, som omfatter godt 5,1 mia. kg mælk produceret af mælkeproducenter, hvoraf 347 er økologer. Mælkeproduktionen er gået en lille smule op i 2014 altså før kvoterne blev givet fri. Antallet af bedrifter er faldet en smule, mens antallet af økologer er faldet markant fra 375 til 347. Der er kommet lidt flere køer i staldene og ydelsen pr. ko er steget markant. For et år siden var forventningen, at der efter kvoternes frigivelse og frem mod 2020 ville komme mindst 20% mere mælk i Danmark men verden og ikke mindst mælkeproducenternes virkelighed ser væsentlig anderledes ud nu så om dette profeti holder er nok mere usikkert nu end på daværende tidspunkt. På foreningsfronten er der dog sket et par væsentlige ting i 2014/15. To nye initiativer har set dagens lys, og Dansk Mejeriingeniør Forening har aktier i begge initiativer, og her kan jeg henvise til Årsskriftet, som jeg tidligere nævnte hvor vi selvfølgelig omtaler disse nye initiativer. Nordisk Mejeriteknisk Råd eller kredsen bag Nordisk Mejerikongres er blevet formaliseret. Baggrunden var at Sverige skulle være vært for den kommende mejerikongres, men fra svensk side måtte man kapitulere og melde ud, man hverken havde organisatorisk kraft eller Side 9 af 31\n10 brancheopbakning til at Mejeriteknisk Forum turde påtage sig opgaven. Denne udmelding førte til en debat og proces i Nordisk Mejeriteknisk Råd, og konklusionen var, at de fem lande og ni medlemsorganisationer blev enige om, at de nordiske mejerikongresser muligvis efter et serviceeftersyn, stadig har fuld berettigelse, og faktisk er et af de eneste fora af sin art og på sit niveau på nordeuropæisk plan. Der var også enighed om, at samarbejdet i Norden stadig er relevant og meningsfuldt, og at alle gerne ser at Nordisk Mejerikongres også i fremtiden er et tilbud til branchen. Som følge heraf blev det besluttet at skabe en nordisk organisation et I/S som er ejet af de ni foreninger, og som kan drive kongresserne fra et fælles sekretariat. Alle ni ejere skyder et mindre beløb ind 4.000, hvilket samlet set udgør den nødvendige startkapital forud for en kongres. Foreningerne har samtidig en kollektiv underskudsdækning og hæfter solidarisk ved et evt. underskud i forbindelse med kongresserne. Der forventes naturligvis ikke underskud, og der budgetteres passende forsigtigt for at undgå dette. Et fast sekretariat har den store fordel, at der i større udstrækning end tidligere vil blive holdt fast i erfaringer, viden, hjemmesider osv. Kongresserne vil fremover ligesom tidligere blive afholdt på skift i de fem nordiske lande, med involvering og opgaver for repræsentanterne fra det pågældende land, men al administration og praktik vil blive håndteret i det nye sekretariat, og det er blevet aftalt, at Mælkeritidende skal varetage denne opgave. Endvidere er det blevet besluttet at næste mejerikongres skal afholdes i Danmark i København - først i juni I løbet af efteråret vil planlægningen så småt gå i gang der vil skulle laves programarbejde, sponsoraftaler og så videre. Side 10 af 31\n11 Også Mejerifolk uden Grænser er omtalt nærmere i vores årsskrift. Organisationen blev til efter flere års forarbejde og drøftelser. Det skal ikke være nogen hemmelighed, at ideen er født i Foreningen af mejerileder og funktionærer, men i takt med at ideen tog form, og vi fornemmede opbakningen blandt foreningernes medlemmer, blev både vi og Mejeriteknisk Selskab enige om at gå med i arbejdet og ligeledes støtte opstarten økonomisk. Mejerifolk uden Grænser blev etableret i juni måned, og der vil i løbet af de næste par måneder blive gjort klar til generalforsamling som planlægges afholdt den 28. oktober. Ved denne lejlighed, skal der vælges medlemsrepræsentanter til bestyrelsen, og forud for dette skal vedtægter, strategidokument og indsatsområder finetunes til fremlæggelse. Formålet med organisationen er som I ser her på sliden: at etablere og støtte små lokale udviklingsprojekter på mejeriområdet i udvalgte udviklings- og tredjeverdenslande. Det er i første runde planlagt at definere tre indsatsområder sandsynligvis ét i Afrika ét i Mellemamerika og så Mongoliet, som allerede er udvalgt og projekt igangsat. Det er dog yderst vigtigt for organisationen, at vi bliver nogle flere medlemmer. I ser, at vi nu ligger på omkring 150 medlemmer. Cirka 35 af disse er ikke medlemmer af nogle af de stiftende foreninger. Ca. 50 er medlem af DMF og ca. 65 er medlem af FMF, så vi kan allerede med disse foreløbige tal se at DMF s medlemmer bakker op. Vi skal dog gerne nå 300 medlemmer, da vi så kan blive godkendt som almennyttig forening, hvilket betyder at gaver (og den kontingentandel som er frivilligt gavebeløb) kan blive fradragsberettigede. Så. hvis I bare har den mindste overvejelse om at blive medlem så skynd jer at meld til på de udleverede kort. Det koster kun 250 kr. pr. år, så det er til at overse. Passive medlemmer støtter med et kontingent, aktive medlemmer har et ønske om - før eller siden i et omfang, som man selvfølgelig selv beslutter, at bidrage til organisationens arbejde med opgaver, der enten skal løses herhjemme eller ude i verden. Vi håber, at rigtigt mange af jer melder jer ind. Har I spørgsmål, kan vi sikkert også besvare dem her i dag. Side 11 af 31\n12 I sekretariatet er der blevet ansat en programkoordinator til Mejerifolk uden Grænser. Hendes navn er Isabel Sande Frandsen, og Isabel skal i samarbejde med bestyrelse, sekretariat og frivillige drive arbejdet med at få foreningen videre afdække nye projekter søge fondsmidler tegne virksomhedsmedlemmer osv. Ud over at få Mejerifolk uden Grænser godt i gang er vi så heldige, allerede ved opstarten at have første projekt i støbeskeen. Vi blev kontaktet af en ildsjæl Chalotte Vad fra Arkitekter uden Grænser, som igennem nogle års rejser i Mongoliet, havde set behovet for at gøre noget for nomadebefolkningen i Khovsgol i det nordlige Mongoliet. For Mejerifolk uden Grænser er det helt klart et stort plus allerede at være i gang med et projekt, og vi er meget glade for al den positive respons, vi fik, da vi søgte aktive til sommerens researchrejse. På trods af at der kun var 6-7 uger til afrejse, da vi annoncerede muligheden, fik vi en del henvendelser, som mundede ud i, at vi kunne sende Sten Holmgaard, Lisbeth Knarreborg og Uffe Mortensen afsted til Mongoliet den 4. juli. I vil helt sikkert få mulighed for at høre mere om, hvad der kom ud af rejsen, men de foreløbige rapporter og tilbagemeldinger tegner rigtigt godt, så vi glæder os til at bygge videre på projektet. Side 12 af 31\n13 Netværk er også et væsentligt fokusområde for Dansk Mejeriingeniør Forening, hvilket vi da også stiller skarpt på i vores årsskift. Vi arbejder med netværk på forskellig måde fordi vi tror på, at det er vigtigt, og at det både styrker faglighed og trivsel samt mulighederne for jobskifte. Dagen i dag Mejeriingeniørdagen er naturligvis et af vores flagskibe. Vi er på få år vokset fra at være nogle få deltagere ved Generalforsamling til at kunne tælle rigtigt mange deltagere de senere år. Det er vi rigtigt glade for og vil selvfølgelig gerne se endnu flere. I medlemsundersøgelsen fik vi lidt hug for ikke i tilstrækkeligt omfang at gøre noget for Østdanmark, som jo både er ramt af en vist grad af logistik og transport til de arrangementer, vi holder i branchen, og som DMF er en del af men også at arrangementerne er meget mejeriorienterede, og en hel del af vores medlemmer i Østdanmark er rent faktisk beskæftiget lidt perifert i forhold til hardcore mejeriaktiviteter. For at råde bod på dette skabte vi i starten af dette år Netværk Øst. Netværk Øst er fortrinsvis drevet af medlemsinitiativer og ideer. Sekretariatet supporterer med administrativ bistand og koordinering m.m. ALLE mejeriingeniører ligegyldigt, hvor i landet man kommer fra er velkomne, men arrangementerne holdes som udgangspunkt i Østdanmark. Der er indtil nu afholdt to arrangementer ét møde med fokus på emulsionsteknologier som blev afholdt på Københavns Universitet og ét arrangement på Restaurant Bæst hvor der var Mozarellaost på dagsordenen. Ved begge møder deltog ca. 30 mejeriingeniører og kandidatstuderende. Der planlægges endnu et møde i oktober planen er p.t. at besøge Hansens Is. I bestyrelsen ser vi helt klart initiativet omkring Netværk Øst som en succes og glæder os til at forsætte arbejdet sammen med ildsjælene Øst for Storebælt. Men husk at alle er velkomne til arrangementerne. Jeg vil også gerne benytte lejligheden til at takke ildsjælene i Netværk Øst for jeres engagement og initiativ. Mejeriforskningens Dag som vi er medarrangør af Side 13 af 31\n14 er også en dag, hvor både faglighed og netværk kommer i fokus. I år var der 200 deltagere og dagen var en klar succes. Dertil kommer Studietur, Dinner Event, vores stand på International Food Contest og flere andre aktiviteter, som er med til at styrke netværket i branchen. Vores Linkedin-gruppe har p.t. knap 350 deltagere. Fra sekretariatet bruger vi det til at poste forskellige indlæg, vi støder på online og til at poste informationer, som vi finder skal have særlig opmærksomhed. Men alle i gruppen er velkomne med indlæg, kommentarer eller bare likes, og jeg kan kun opfordre jer til at bruge kanalen, som rammer direkte hos 350 mejeriingeniører! Endelig så har vi også Mejeriingeniørbiografien, som jo er blevet elektronisk. Vi slår i vores årsskrift et slag for flere opdateringer for det går langsom alt for langsomt, og vi udlodder et weekendophold i Mejeristhuset som præmie, blandt dem der opdaterer inden 30. oktober. Men vi er faktisk i tvivl om, i hvilken udstrækning I bruger platformen til at søge informationer om hinanden. Så udover at opfordre jer til at gøre brug af den vil jeg lige stille jer et par spørgsmål her håber I vil bidrage med simpel håndsoprækning: 1) Hvor mange af jer har opdateret jeres biografi? 2) Hvor mange af jer har søgt informationer i on-line biografien? 3) Hvor mange af jer bruger stadig den blå mappe i stedet for at logge jer på on-line? Hvis I har kommentarer hører vi dem gerne under debatten! Som I har set - en masse spændende nye og gamle aktiviteter men forhåbentlig oplever I det, som udtryk for en aktiv og levende forening med fokus på fremtiden. Jeg vil nu gå til et af foreningens allervigtigste områder TRYGHED OG JURIDISK BISTAND. Side 14 af 31\n15 4 Tryghed og juridisk bistand Som faglig organisation som DANSK MEJERIINGENIØR FORENING, SKAL vi I dette felt altid være i top, og vi skal ved hver eneste henvendelse give jer den optimale service. Vi oplever dog løbende, at ikke alle medlemmer ved, hvad der ligger i tryghedspakken i form af juridisk hjælp og rådgivning m.m., og da netop disse områder er væsentlige argumenter for at være medlem af en faglig organisation så har vi vældig meget fokus på at informere om den del. Vi har taget nogle nye initiativer på dette felt indenfor det seneste år, og de væsentligste skal fremhæves her: I årsskriftet lavede vi en omtale af og med et medlem, som havde fået hjælp af foreningen. Vi har i Mælkeritidende indført en spalte FAGLIGT FORUM - som er med i bladet om ikke hver gang så med meget hyppige intervaller. Her bringer vi ansættelsesretslige informationer af forskellig karakter. Side 15 af 31\n16 Nyt på hjemmesiden er et stort katalog over ansættelsesretlige regler alle udarbejdet i et sprog som burde være for ikke-jurister og som derfor kan bidrage med viden. Vores holdning er dog, at dette katalog IKKE på nogen måde skal erstatte den personlige rådgivning. Den er stadig det vigtigste værktøj, når I står med en udfordring men det skrevne materiale kan måske bidrage til at fastholde informationerne og give større forståelse for det, man får at vide. Vi vil dog samtidig opfordre jer til at bruge kataloget det er en nem og tilgængelig mulighed også hvis spørgsmålene skulle hobe sig op om aftenen eller i en weekend. En sidste ting, som jeg er nødt til at nævne hvert år for at flest muligt hører det og hæfter sig ved; det er DISKRETION. Den dialog, I som medlem måtte have med sekretariat, eller advokat er fortrolig mellem jer, og kommer ikke videre til bestyrelse eller andre. Vi arbejder i en så lille branche, at vi er nødt til at have vandtætte skodder imellem de involverede og de forskellige interesser, der kan være i spil. Bestyrelsen kan skulle involveres i overvejelserne, hvis vi står med en stor og dyr og måske usikker sag hvor der skal vejes for og imod at køre sagen helt til ende. I sådanne tilfælde vil det pågældende medlem blive spurgt før der sker involvering, og så vidt muligt holdes spørgsmålet anonymiseret. Det vil med andre ord sige at I kan være fuldstændig trygge ved at henvende jer til sekretariatet. I risikerer IKKE at andre involveres i jeres personlige forhold. Udover egentlige sager, så laver vi rigtigt meget rådgivning og håndterer et bredt spektrum af henvendelser om afskedigelser, ændrede ansættelsesvilkår, udfordringer i samarbejdet, lønforhandling, ansættelsessamtaler, vanskelige samtaler, advarsler, fritstilling, forhandlinger samt kontrakter m.m. I mange tilfælde hjælper vi ved, at jeres henvendelse eller sag bliver vurderet, og at I bliver klædt på til selv at gå videre med jeres spørgsmål eller problemstilling. Vi giver jer så god viden som muligt omkring rammer, regler, muligheder og trusler. Nogle sager har naturligvis en Side 16 af 31\n17 karakter, som gør, at vi kører sagen og har dialogen med virksomheden, men mange af jer vil gerne selv, og så står vi på sidelinjen og coacher. Vi kan også finde på at udfordre et medlem og på den måde medvirke til, at han eller hun måske i en situation, hvor vedkommende er blevet såret og vred - og derfor tænker irrationelt, får et lidt mere afklaret og nuanceret billede af situationen, hvorved man bliver i stand til at håndtere situationen mere konstruktivt. Så vi spiller faktisk mange roller og det sker også, at vi går ind og håndterer sagen direkte for jer. Den mere komplekse juridiske bistand håndteres af foreningens advokat. Vi afgør fra sag til sag i hvilken udstrækning, henvendelserne skal håndteres i sekretariatet eller hos advokat eller måske i en kombination. Nogle kontrakter kan også håndteres i sekretariatet. Det er ofte, hvis de er ukomplicerede og uden konkurrenceklausuler og andre særlige forhold. Hvis der er sådanne forhold vil foreningens advokat få kontrakten og give svaret til medlemmet. Her ser I hvor mange medlemmer, der løbende gør brug af vores tilbud om medlemsrådgivning og juridisk bistand primært vedr. ansættelser i DK, men enkelte sager vedrører også ansættelser uden for Danmarks grænser. Som I ser, har vi normalt mellem 25 og 30 medlemssager pr. år og dvs., at knap 10% af den aktive medlemskreds har behov for bistand. Jeg nævnte tidligere, hvor uhyre vigtig den personlige kontakt er så vi vil opfordrer jer til at bruge os hellere en gang for meget end en gang for lidt også når det er kontraktgennemgang, det handler om. Man skal huske, at det er meget nemmere at blive enige om og måske præcisere, hvad kontrakten betyder, mens man er gode venner. Når eller hvis der opstår en problematisk situation, er det ofte meget vanskeligere at blive enige om en tvetydig formulering. Så kontakt endelig sekretariatet også i fredstid (om jeg så må sige)! I forhold til vores ansættelsesforhold i øvrigt så har Dansk Mejeriingeniør Forening en række andre områder, som skal fremhæves: Side 17 af 31\n18 Vi har: 1. Overenskomster for offentligt ansatte 2. Dobbeltmedlemmer kan afhængig af deres ansættelsesforhold og sted - have adgang til overenskomstansættelse via overenskomsten mellem FMF og Mejeribrugets Arbejdsgiverforening/DI 3. Forsikringer via Mejeriliv og her er jeg nødt til at slå et slag for, at det både er muligt at tegne ulykkesforsikring og sundhedsordning uden aldersmæssig udløb. Dvs. at de forsikringer, som man i nogle tilfælde har via sit arbejde eller har tegnet privat kan fortsættes, når man bliver ældre hvis man altså er i Mejeriliv. Mange for ikke at sige de fleste andre ordninger lukker ned, når man bliver år eller i det lag. Så giv det en tanke. Forsikringer er IKKE dyre i Mejeriliv. 4. Lønstatistik som kommer en gang årligt, og hvor I om få uger skal til tasterne. Vi har igen i år reduceret skemaet, og håber at I endnu hurtigere kan tygge jer igennem det så vi får rigtigt mange svar. 5. Samarbejde med A-kassen Akademikernes. Vi løser nogle udfordringer for jer medlemmer hvert eneste år og har et godt samarbejde med akademikernes. 6. Endeligt så har vi pensionsordning for offentligt ansatte mejeriingeniører. Denne ordning er p.t. under opdatering, da aftalen på mange måder var blevet både utidssvarende og for dyr for brugere at få administreret. Vi har derfor gentegnet aftalen og hvert enkelt medlem, som er offentligt ansat, vil få en henvendelse fra hhv. Dansk Mejeriingeniør Forening og AP Pension. I vil blive opfordret til at deltage i en personlig samtale, hvor I skal beslutte, om I vil blive på den gamle ordning eller overgå til den nye. Alle nye, som træder ind i en offentlig ansættelse, vil blive lagt ind på den nye ordning. Når vi giver valget, er det fordi nogle af de ældste på ordningen måske vil have en fordel i at løsning. I, der er berørt, vil blive direkte kontaktet. blive på den gamle Side 18 af 31\n19 Jeg vil lige vende tilbage til lønstatistik for selvom løn ikke er alt så er det bestemt genstand for megen opmærksomhed og af stor betydning for mange jobskift og tilfredshed i hverdagen. Lønstatistikken fra Dansk Mejeriingeniør Forening viste i efteråret 2014 igen fine lønreguleringer. Vi lavede for anden gang en direkte sammenligning for de medlemmer, som havde svaret både i 2013 og Tallene viste, at ud af de 85 som deltog begge år var 25 i nye stillinger. Disse 25 havde fået en lønstigning på 9% - og vi så faktisk, at kvinderne lå i top mændene lidt lavere. Samtidig viste tallene, at de 60, der sad i samme stilling, var steget 4,3% - og i denne sammenligning var der lidt mere til mændene end til kvinderne. Begge tal er lidt lavere end sidste år men med generelle lønstigninger, som ligger på under eller omkring 2% for funktionærer er dette et fint billede, som vi kan være tilfredse med set i det overordnede perspektiv. Igen i år er vi også blevet fremhævet i en artikel i Berlingske. Mejeriingeniøren er i top i statistikken og det er en artikel, der er blevet bemærket i vide kredse. I denne her forsamling skylder jeg måske, at rette opmærksomheden på at der står cand.lact, og det betyder formentlig, at kun mejeriingeniører, som er dimitteret frem til sidst 90 erne, tæller med i statistikken. Hvis det er tilfældet er de unge og yngre ikke med i statistikken, som derved bliver fordrejet. Dette forhold er via Mejerikontaktudvalget påtalt til Københavns Universitet med en anmodning om at indberette mejeriingeniører også efter den nye/gældende studieordning. Så en forklaring, der drysser lidt salt i såret men. flot ser det ud! Side 19 af 31\n20 5 Andre serviceydelser Vi lukker nu ned for området tryghed og juridisk bistand, og kaster os over nogle af de andre områder, som foreningen også byder ind på eller er med i. I kender mange af disse tilbud ganske godt men alligevel skal vi have dem med for ikke at glemme, hvor de kommer fra, og at I med jeres medlemskab af Dansk Mejeriingeniør Forening er med til at holde dem i gang. Hjemmesiden bliver brugt måske ikke så flittigt, som vi kunne ønske os men dog har vi ca sessioner pr. år. Hver session kigger på 2,9 side i gennemsnit og er på sitet i godt 2 minutter. Vi ved, at der er ca. 40% brugere som vender tilbage, og at der i alt er brugere, der har besøgt siden på et år. Siden blev såkaldt responsiv i foråret 2015 og det har formentlig gjort den mere attraktiv end tidligere om end langt de fleste stadig går ind via desktop. Ugenyt vokser også stadig støt og roligt vi har over modtagere, som hver fredag får en update på Mejeri-relevante nyheder. Danish Dairy & Food Industry. Worldwide et netop på vej ud til jer i 2015 udgaven. Endnu engang et spændende blad at kaste sig over så meget tør jeg godt love. Temaet er More Milk, More Consumers More Innovation. Jeg håber, I vil tage jer tid til at læse de mange gode artikler. Side 20 af 31\n21 Foreningen har også en række andre medlemstilbud eller aktiviteter, som I kan drage nytte af. Nogle kan bruges kvit og frit, mens andre er mod betaling. Et tilbud, som vi ved mange af jer gør brug af, er Foreningen af mejeriledere og funktionærers Mejeristhus i Kandestederne. Der er fuld adgang til at leje huset for mejeriingeniører dog ikke i højsæsonen der har medlemmerne af FMF som jo ejer huset - førsteprioritet, men i år har huset faktisk være tilgængeligt for andre herunder mejeriingeniører i 2-3 uger i sommerferien. Så har vi Dairybooks, som sælger Mejerifaglig litteratur en blandet buket primært engelsksproget. Desværre har vi mistet salget af Tetra Paks Dairy Processing handbook hvilket ellers var en god lille indtægtskilde i sekretariatet men vi har en række andre gode titler som altså kan handles via nettet. Mejeribrugets Fonde og legater findes samlet i oversigtsform på Mælkeritidendes hjemmeside der finder I både ansøgningstidspunkt, formål og relevante link til ansøgningsskemaer m.m. Mejeribrugets Årbog kan vi da også lige slå et slag for. Til jer der ikke kender den, kan jeg oplyse, at det er et opslagsværk, men navne, adresser, informationer og IKKE MINDST MÆRKEDAGE altså runde fødselsdage og jubilæer m.m. Al information vi får fra virksomhederne om vigtige datoer - kommer med i bogen. Den opdateres årligt sammen med mejerikortet og kan allerede nu bestilles i 2016 udgaven, som leveres i november-december måned. Forbrugsforeningskortet er faktisk også et medlemstilbud, som fint kan give en årlig besparelse på et anseeligt beløb. Der gives rabat i en række helt almindelige butikker og online shops samt rejsebureauer m.m. typisk mellem 5 og 10%. Vi kan kun anbefale, at I bestiller et kort på Forbrugsforeningens hjemmeside Side 21 af 31\n22 Foreningen er som jeg også omtalte under netværk involveret i rigtigt mange aktiviteter i branchen. Nogle få ting står vi selv og alene bag men de fleste laver vi i fællesskab med andre eller supporterer med hensyn til markedsføring, hvis DMF s medlemskreds er i målgruppen. Det primære for os som forening er at bidrage til, at der er en passende portefølje af arrangementer for vores medlemmer, og vi er så lille en branche, at vi naturligvis ikke skal konkurrere med andre foreninger om at udbyde. Vi skal samarbejde og sørge for, at der er en passende pose af blandede bolsjer når vi taler arrangementer! I ser her en oversigt som faktisk viser et højt og flot aktivitetsniveau i branchen og en del af jer har sikkert været med til om ikke alle så i hvert fald flere arrangementer i årets løb. Jeg vil ikke fremhæve noget specielt ud over det glædelige, at vi nu har et Netværk Øst med på listen og at vi derved favner flere medlemmer i forbindelse med vores aktiviteter. Vi er i dag i gang med første punkt på listen over andet halvårs aktiviteter I ser perlerækken her og hvis I er hurtige kan I jo nå at plotte de vigtigste i kalenderen. Jeg vil slå et slag for Generalforsamlingen i Mejerifolk uden Grænser. Den er åben for alle interesserede men naturligvis vil det kun være medlemmer, der kan opstilles til bestyrelsen, og det vil også kun være medlemmer, der har stemmeret. Generalforsamlingen holdes sammen med Mejeriteknisk Selskabs Generalforsamling og virksomhedsbesøg på Eurofins i Vejen som jo har helt nye faciliteter at vise frem. Så ligesom vi i dag har slået flere arrangementer sammen med det formål, at I ikke skal køre afsted flere gange så prøver vi nu også, at lægge disse arrangementer samlet en eftermiddag fra kl. 14 og frem til midt på aftenen. Håber at mange af jer kommer til Vejen. Side 22 af 31\n23 Derudover har vi jo Dinner Event i forbindelse med International Food Contest det har vi vel efterhånden lært, at Landsmejeriudstillingen hedder og det er den 2. og 3. november. I år vil Dinner Event konceptet være som i Vi fik positiv respons for det band, der spillede og medvirkede til den gode stemning. Ganske vist var der ikke den helt store danselyst måske det kommer med årene men musikken gav et rigtigt godt løft til arrangementet. Håber at se jer der er også ved at være på skinner og her kan I se oversigten over interessante datoer. Den kommer i sin fulde form i Mejeribrugets Årbog og opdateres løbende på Mælkeritidende. Men vil I være rigtigt på forkant så skal I have fat i Mejeribrugets Årbog! Igen kan I nå at notere jer de vigtigste datoer, og jeg vil fremhæve Mejeriernes Leverandørdag den 19/4. Studieturen juni og så selvfølgelige Mejeriingeniørdagen som sikkert bliver 4-i-1 igen som næste år, og som er planlagt til den 8. september. 6 Mejeriingeniøruddannelsen Jeg går nu til den sidste af foreningens fire fokusområder som er Mejeriingeniøruddannelsen Side 23 af 31\n24 Uddannelsen og foreningens indsats i relation til dette er som et meget vigtigt emne nævnt i vores årsskrift. Der står i årsskriftet og jeg citerer: Omdrejningspunktet for mejeriingeniørernes fremtid er uddannelsen af nye kandidater på Københavns Universitet. Derfor er Dansk Mejeringeniør Forening tæt involveret i samarbejde med både Institut for Fødevarevidenskab og med de studerendes forening, Dairy Forum. Endvidere er DMF medlem af Industrigruppen bag Mejeriingeniøruddannelsen. Via disse kanaler præges uddannelsen, så kvalifikationerne hele tiden udvikles. Vi er i foreningen meget optaget af at påvirke og bidrage til at uddannelsen hele tiden er ajour og leverer de bedst tænkelige kandidater i tilstrækkeligt antal. Da det så mest bekymrende ud for 3-4 år siden, var det fantastisk at konstatere, at vi ikke stod alene, og at vi var mange stærke kræfter som med Arla Foods i spidsen gik sammen og skabte Industrigruppen, som udover i løbet af 2-3 års virke at have opnået fantastiske resultater, hvad angår rekruttering til uddannelsen, også arbejder benhårdt på at få uddannelsen løftet til et højt internationalt niveau og på mange måder støtter Københavns Universitet i deres arbejde med at styrke uddannelsen. Dansk Mejeriingeniør Forening sidder sammen med Industrigruppen i Mejerikontaktudvalget, som er samarbejdsforum mellem universitet og branche, og i dette udvalg arbejdes der i dag konstruktivt og målrettet på at skabe udvikling og forbedringer for uddannelsen. Det har været et meget positivt forløb at være part i, og selvom vi ikke er i mål kan vi bestemt anerkende, at der er sket meget de senere år. Samarbejdet med Dairy Forum er også værd at bemærke. Naturligvis arbejder Industrigruppen tæt sammen med de studerende, men det gør Dansk Mejeriingeniør Forening bestemt også. Udover at samarbejde med Dairy Forum har vi fokus på studentermedlemmerne i foreningen. Side 24 af 31\n25 Vi har gode og tætte relationer, og arbejder målrettet på, at de unge har foreningen klart og tydeligt i deres bevidsthed, når de dimitterer, og at de skal vælge at blive i foreningen. Men vi ved også godt, at det ind i mellem kan være svært for de studerende, at skelne mellem Dansk Mejeriingeniør Forening Mejeriteknisk Selskab, Industrigruppen osv. Vi gør os derfor umage for, at kommunikere tydeligt, når foreningen er afsender og har nogle tilbud, medlemsservices og andet relevant som udelukkende kommer fra Dansk Mejeriingeniør Forening. Konkret kan jeg nævne et par af de highlights, vi har på sliden her bag mig. Vi yder Legatbidrag til Foreningen af Rejsende Mejeriingeniørstuderende og Økonomisk støtte til Dairy Forums Studietur. Vi deltager i bestyrelsesarbejdet for Foreningen af Rejsende Mejeriingeniørstuderende, og vi fremsender løbende Mælkeritidende samt Mejeribrugets Årbog til alle studentermedlemmer. Vi yder Studenterrabat ved køb af bøger i Dairybooks samt tilskud til Egenbetaling, når studentermedlemmer deltager i arrangementer i Mejeriteknisk Selskab. Vi yder Rådgivning i forbindelse med ansættelsessamtaler, forhandling og kontrakter, og på det område oplever vi faktisk, at rigtigt mange studerende henvender sig til os, når de skal til jobsamtale og skal drøfte kontrakt og løn m.m. Sidst men ikke mindst kan de kandidatstuderende deltage i Netværk Øst s aktiviteter. Så vi gør rigtigt meget også økonomisk - for at være i de unges bevidsthed, og for at de oplever nytte af at henvende sig til foreningen. Men for at synliggøre endnu mere og tydeliggøre for den unge generation, hvad der kan ligge i en medlemskab af en faglig organisation som også er en interesseorganisation og en mejerifaglig organisation - arbejder vi på at lave et snart-kandidat-arrangement hvor Dansk Mejeriingeniør Forening er vært, og hvor vi i ro og mag kan drøfte de ting, som er relevant at tænke på, når man er lige ved at dimittere det kan være løn, ansættelsessamtaler, pensionsordning, ferieregler, a-kasse osv. Ting som ikke bliver belyst i de mange gode og værdifulde arrangementer, der holdes i regi af Industrigruppen. Side 25 af 31\n26 Jeg vil også gerne benytte lejligheden til ikke at opremse men anerkende de mange resultater Industrigruppen har opnået ind til nu. Der har været årsmøde i Industrigruppen i formiddag og detaljerne er blevet nævnt der men ikke alle var til stede, og jeg synes I skal se den imponerende log over resultater her bag mig! Jeg vil dog fremhæve et par af resultaterne, og det første er søgningen til mejeripraktikken. Øverst på loggen står der: For andet år i træk rekordstor søgning til mejeripraktik 23 i 2014 og 26 i 2015! Vi ved, at mejeripraktikken er KEY i forhold til at få de unge til at tage mejeriingeniørkandidaten. Når bachelorerne starter på mejeripraktikken, siger 2/3 typisk, at de ikke ved, om de vil gå mejerivejen. 1/3 er afklarede allerede. Efter praktikken er bøtten vendt, og 2/3 vil tage mejeriingeniør-kandidaten, men 1/3 stadig er usikre. Vi ved også, at en del af den sidste tredjedel i sidste ende vælger mejerlinjen. Dvs. at det at få de unge til at vælge mejeripraktik er et af de væsentligste succeskriterier for at få mange ind på kandidaten og dermed mange nyuddannede mejeriingeniører. Tallene for optag er, som I ser dem her bag mig. Bacheloroptaget er på niveau med sidste år 117 har fået tilbud om at starte uddannelsen, og kandidatoptaget tegner utrolig godt. Foreløbige tal som vil blive justeret senere i september siger at der var 30 til studiestart på mejeriingeniørkandidaten her i Et imponerende tal sammenholdt med de 15, vi har set i de senere år. Vi følger udviklingen tæt og glæder os over den positive trend. Vi må sige, at vi kan se, at Industrigruppens aktiviteter og indsats bærer frugt, og så er vi jo blandt andet nede ved bullet nr. 3 og de ca. 15 årlige rekrutteringsarrangementer. Jeg vil også hæfte mig ved, at der kan tages praktik i leverandørvirksomhederne. Det er glædeligt, at 6 studerende var der i år vi håber det bliver endnu Side 26 af 31


Frankrig: Mindreårige migranter kan ikke afvises ved grænsen – Document\nAf: Christian Skaug\t1. februar 2018, 13:15\nPrefekturet i Alpes-Maritimes, som er øverste lokale politi- og udlændingemyndighed i distriktet, begik en embedsforsømmelse da en uledsaget tolvårig fra Eritrea den 12. januar 2018 blev arresteret af fransk politi på jernbanestationen Menton-Garavan lige ved grænsen til Italien, for derefter uden videre at blive sendt tilbage til italiensk territorium – det fastslår en administrativ domstol i Nice i en kendelse den 22. januar.\nDen umiddelbare afvisning var ifølge domstolen i strid med såvel asylretten som børns rettigheder, skriver Le Parisien. Politidirektøren i Nice – som er irriteret, men ikke har til hensigt at anke dommen – pålægges at tage kontakt med italienske myndigheder for at bringe gutten trygt tilbage til Frankrig, så han kan tildeles de rettigheder han oprindelig blev nægtet.\nDommeren anfører, at den mindreårige kvitterede for et udvisningsdokument politiet gav ham, ved at krydse af for at han godtager at forlade Frankrig snarest, men at retshandlingen ikke var gyldig fordi den tolvårige hverken kunne fransk eller var kompetent til at samtykke til noget sådant på egen hånd. I dommen kritiseres myndighederne desuden for ikke at have forsikret sig om, hvad slags modtagelsesapparat som fandtes for den tolvårige i Ventimiglia på den italienske side af grænsen efter udsendelsen.\nDen præcedens dommen danner er altså, at de franske gendarmer ikke kan afvise mindreårige migranter på grænsen. Det var nok også det ønskede resultat for de advokater og menneskerettighedsorganisationer som førte den eritreiske drengs sag.\n«Det er en fundamental kendelse, som vi håber kan bane vejen for flere søgsmål», siger Daniela Zitarosa, advokat for NGO-en Intersos, som har opereret i Ventimiglia siden slutningen af 2016. «I 2017 har vi set tusindvis af sådanne udvisningsdokumenter, de papirstykker som fransk politi leverer til migranterne som stoppes på den anden side af grænsen. Men det er først nu at der kommer en vigtig afgørelse, som vi håber vil reducere overtrædelserne af rettighederne for dem som drager forbi her, og da særlig uledsagede mindreårige.»\nIntersos oplyser, at den tolvåriges hensigt var at nå frem til Storbritannien, hvor en ældre bror allerede opholder sig. I utålmodigheden med det formelle apparat, som var sat i sving med tanke på familiesammenføring, forlod han ganske enkelt modtagecentret, hvor han boede i Italien, for at forsøge at nå til Storbritannien ved egen kraft.\nDer er tusindvis af mindreårige som træffer det samme valg, dokumenterer en rapport som Intersos har offentliggjort for ganske nylig.\nI Italien var der alene i 2017 flere end fem tusind mindreårige, som simpelthen forsvandt.\nOm Frankrigs regering vil sidde stille og se på at domstolene åbner døren på vid gab for mindreåriges asylindvandring fra Italien, mangler vi endnu at se. Det er heller ikke umiddelbart givet på forhånd, at det franske politis praksis uden videre bliver dramatisk blødt op.\nUanset hvad, er det let at tænke sig, at nyheder som denne vil anspore til endnu større trafik af mindreårige og personer, som finder det hensigtsmæssigt at påberåbe sig at være mindreårige.\nFor signalet, som sendes, er at Frankrig og Europa ikke er kontant afvisende. I migranternes ophavsland mærker man sig utvivlsomt at en administrativ domstol i et af Frankrigs hundrede departementer i praksis kan underminere regeringens indvandringspolitik.\nTil syvende og sidst risikerer dette at blive den eneste konsekvens af dommen. I mellemtiden skal den eritreiske gut have klaret at bringe sig til Tyskland, hvor han også har en bror. Invasionen går sin gang i et Europa, som kapitulerer på de fleste fronter.\n« Kampen om Europa\nDet nye europæiske demokrati »


Implementering af klimatilpasningsplaner, 4. juni – KLIKOVAND\nHjem>Implementering af klimatilpasningsplaner, 4. juni\nKLIKOVAND afholdt 4. juni workshop om implementering af klimatilpasningsplaner. Formålet med arrangementet var at udveksle erfaringer og blive klogere på hvordan kommuner og forsyninger bedst muligt håndterer trinene i implementeringsprocessen. Referat af KLIKOVAND-workshop 4. juni\nDagen startede med morgenmad og en halv times erfaringsudveksling inden for tre emner:\n– Hvad har vi lært omkring borgerinddragelse i forbindelse med klimatilpasningsplanen, og hvordan bruger vi de erfaringer i implementeringsfasen for planen? Blandt andet delte Dan Gabriel Jensen fra Haveselskabet ud af sine erfaringer.\n– Grønne områder som løsning på byens problemer med håndtering af regnvand. Her delte blandt andet Rina Erstad ud af Frederikssund Kommunes erfaringer med konkrete løsninger.\n– Green spot-kortlægning. Nina Caspersen fra KLIKOVAND fortalte om det digitale modelprojekt, der har til formål at udpege grønne områder, hvor vandet kan ledes hen, når der er pres på kloaknettet. Projektet gennemføres i samarbejde med Region Hovedstaden.\nEfterfølgende var der tre oplæg:\n– Klimatilpasningsplanens snitflader til kommunernes andre planer, ved Charlotte Scheel, Halsnæs Kommune. Implementering af Klimatilpasningsplan og snitflader\n– Juraen i medfinansieringsprojekter og de praktiske erfaringer fra igangværende projekter, ved Carsten Raad Petersen, HOFOR. Jura i medfinansieringsprojekter, Projektnotat, LAR Lørenskogvej, Rødovre og Klimaprojektaftale Rødovre marts 2013\n– Prioritering på tværs af kommunegrænser. KLIKOVAND har på baggrund af kommunernes klimatilpasningsplaner undersøgt om der i nabokommuner er ensartet udpegning af risikoområder langs kommunegrænsen. Nina Caspersen, KLIKOVAND/Rudersdal Kommune. Sammenstilling af risikokort\nHovedpointer på dagen var:\n– Opdater jævnligt beredskabsplanen og gør det til et aktivt dokument.\n– Husk at bruge varslinger i beredskabssituationer – DMI har gode varsler for skybrud og højvande.\n– Gør mere opmærksom på klimatilpasningsplanens oversvømmelseskort i din organisation – eksempelvis hos byggesagsbehandlere og planlæggere\n– Undersøg om der er ubebyggede arealer i din kommune, der vil kunne anvendes til at håndtere udfordringerne\n– Etabler arbejdsgrupper på tværs af fagligheder – eksempelvis ved opstart af ny lokaplanproces eller anden planlægning\nEfterfølgende var der oplæg om VandPlus-projekterne i Solrød og Gladsaxe Kommuner og rundvisning på VandPlus-projektet på Gladsaxe Stadion ved Bo Brøndum Pedersen fra Nordvand A/S.\nVi takker for en dag med mange gode drøftelser og stort engagement.


DL Elever - for lægesekretærelever - HK\nDL Elever gør en forskel for fagets udvikling\nHvis du gerne vil være aktiv i DL Elever eller i din lokale elevklub kræver det, at du er medlem af HK og DL.\nVil du være med til at forbedre elevuddannelsen og dine kollegers arbejdsvilkår? Så bliv aktiv i DL Elever og DL!\nUdover fantastiske muligheder for at udvide dit netværk, sparring med andre lægesekretærelever, vil du også lære en masse om politik og koordinering. Faktisk ved vi, at elever, som er aktive i eksempelvis elevklubben, får mere ud af deres uddannelser: elever inspirerer hinanden!\nDer er to måder, du kan være med på. Enten på din arbejdsplads eller på landsplan.\nPå din arbejdsplads: Nogle arbejdspladser har elevklubber, andre steder er eleverne en del af det øvrige fagforeningsarbejde. Hiv fat i din tillidsrepræsentant for at vide mere om hvad, der sker for elever på din arbejdsplads. Hvis du ikke ved hvem din tillidsrepræsentant er, så spørg en kollega eller ring til din lokale HK afdeling.\nDL Elever: Du kan også blive medlem af DL Elever. Landsudvalget mødes cirka 6 gange om året, hvor der blandt andet arbejdes med at forbedre elevuddannelserne, materialer til uddannelsesstart, networking og elevkrav til overenskomsterne.\nelevdage for lægesekretær-elever\nDu får en spændende dag med dine medelever, hvor I får en masse viden, som I kan bruge i jeres fremtidige arbejdsliv.\nVejle, 1. december København, 15. december\nHar du lavet årets bedste fagprøve?\nDL-elever ønsker at uddele en pris for årets bedste fagprøve, som en lægesekretærelev har afleveret. Prisen skal skabe fokus på elever, der har opnået en ekstraordinært flot fagprøve og bidrage til faggruppens faglige stolthed.\nLæs alt om prisen her.\nDL Elever er på Facebook. Like og følg vores side, hvor vi løbende opdaterer med nyheder og tilbud til dig.\nDL Elever på Facebook\nKontakt DL Elever\nLandsudvalget i DL Elever består af repræsentanter fra både regionerne og fra privat praksis.\nCaja Lola S. Tofft\nLouisa Broch Nymann\nNæstformand, Region Syddanmark\nMalene K. Møller\nMarlene-Amalie Pilt Nielsen\nRegion Sjælland, barsel\nSabina Nymark Jørgensen\nVil du være lægesekretær?\nBliv klogere på hvordan du kan blive lægesekretær i vores guide til faget.


Carsten Vagn-Hansen: Atrieflimmer – hvad er det? - Helsenyt\nAtrieflimmer (forkammerflimmer) er meget almindelig og forekommer enten som anfald eller som vedvarende tilstand. Det kan ses hos normale mennesker som følge af psykisk stress, efter kirurgiske indgreb, motion eller indtagelse af større mængder alkohol. Det kan også optræde hos mennesker med hjerte- eller lungelidelser, som akut har for lidt ilt i blodet, trækker vejret for meget (hyperventilation), har forstyrrelser i stofskiftet eller forstyrrelser i kredsløbet. Vedvarende atrieflimren ses oftest hos mennesker med hjerte- og kredsløbssygdom, for højt blodtryk med hjertelidelse samt forskellige hjertefejl (hul i forkammer, klapfejl mm.). For højt stofskifte (thyreotoxikose) kan have atrieflimren som første symptom.\nSymptomerne ved atrieflimmer stammer fra for hurtig puls (hurtig hjertekammeraktivitet), dvs. hvorfor mange signaler fra forkamrenes sinusknude når ned til hjertekamrene. Det kan så medføre for lavt blodtryk, ophobning af blod i lungerne, fordi hjertet ikke kan følge med og pumpe blodet videre hurtigt nok, eller hjertekrampe (angina pectoris) fordi hjertemusklerne ikke får nok ilt til at klare arbejdet.\nNår atrieflimmeren holder op, kan der komme en besvimelse på grund af en pause i hjerteslagene. Der kan opstå blodpropper i hjertekamrene, som så kan gå op til fx hjernen og give et slagtilfælde. Det ses mest ved reumatisk hjertelidelse med klapproblemer. Der kan komme træthed, fordi hjertet ikke pumper nok blod ud i kredsløbet, og angst i forbindelse med uregelmæssige hjerteslag. Hjertefunktionen kan i svære tilfælde blive ustabil og hjertemusklerne svækket.\nPå et hjertekardiogram kan man se hurtige og uregelmæssige sammentrækninger af forkamrene fra 350 til 600 slag i minuttet. Ved den langsommere atrieflagren er der typisk mellem 250 og 350 slag i minuttet. Ved atrieflimmer er der uregelmæssige sammentrækninger af hjertekamrene, med uregelmæssig puls med variabelt pulstryk, dvs. pulsen føles ikke lige stærk hele tiden. Der er oftest øget puls, men sjældent mere end højst 150, da signalerne fra forkamrene ikke alle kan passere gennem atrioventrikulærknuden, og der er grænser for, hvor hurtigt hjertekamrene kan trække sig sammen, hvorved nogle af signalerne ovenfra falder i en periode, hvor hjertet lige skal komme sig før næste slag.\nHvis patienten har det dårligt, er elektrokonvertering, hvor man giver hjertet et elektrisk stød, den foretrukne behandling. Hvis der ikke er umiddelbare hjerteproblemer, vil man som det første forsøge at nedsætte antallet af hjerteslag (pulsen). Det kan man gøre med midler som betablokkere eller calciumblokkere. De tidligere meget anvendte digitalispræparater – fx digoxin – tager længere tid om at virke og er mindre effektive samt mere giftige. Man kan herefter forsøge at ændre til den normale sinusrytme med anden medicin. Både før og efter elektrokonvertering, som nu også kan komme på tale, skal der gives blodpropforebyggende behandling, såkaldt blodfortyndende behandling (blodet bliver ikke tyndere, men koagulerer ikke så let).\nKan man ikke få den normale rytme tilbage, er målet at få hjerteslagene – pulsen – sat ned. Dertil kan man bruge digoxin, beta- og calciumblokkere, evt. andet. Lykkes det at få den normale sinusrytme tilbage, kan man bruge forskellig medicin (fx kinidin, flecainid eller amiodarone) for at bevare den normale rytme.\nMan kan stabilisere hjerterytmen ved at tage tilskud af fiskeolie og tilskud af magnesium, som mange mennesker har for lidt af. Der er gode videnskabelige beviser for denne forebyggende virkning. Man kan også give magnesium direkte i en blodåre for at stabilisere rytmen ved akut opstået atrieflimmer. Akupunktur kan muligvis også have effekt. Hvidtjørn kan styrke hjertets blodforsyning og arbejdsevne og måske modvirke mindre uregelmæssigheder i hjerterytmen, men næppe forkammerflimren.\nDet er vigtigt at undgå, at kroppens surhedsgrad bliver ændret til den sure side, acidose, med et pH på under 7. Helst skal pH op på 7,5, altså en basisk reaktion. Man kan måle surhedsgraden i sin urin to timer efter et måltid, og den skal da være til den basiske side. For meget kød, fisk, æg og ost (protein) giver syredannelse, mens grønsager, især de grønne, og i mindre grad frugt giver basisk reaktion. Man kan også gøre kroppen mere basisk med æblecidereddike.\nDe allerfleste med atrieflimmer, som ikke kan ændres og overgå til normal rytme efter behandling med elektrisk stød og efterfølgende stabiliserende medicinsk behandling, vil resten af livet skulle have både blodfortyndende behandling og/eller flere lægemidler, der stabiliserer hjerterytmen. Det er altså kun i specielle tilfælde, at man opererer.\nMan kan få et godt og langt liv på trods af atrieflimmer, men det kræver, at man overholder den ordinerede behandling og lever sundt.


Webanalyse Archives - Brian Brandt\n8. november 2017 by Brian Brandt Leave a Comment\nTjek om din markedsføring virker..\nDen anden dag var jeg ude og snakke med en større virksomhed om deres online markedsføring, og de fortalte, at de havde købt for 80.000 kroners bannerannoncering. En investering der virkelig havde sat skub i deres forretning – mente de selv. De snakkede om, at deres omsætning mens de havde kørt bannerannonceringen var tredoblet.\nJeg fik lov til at hoppe ind i deres Google Analytics og kigge på deres data – og mens jeg var ude ved dem, satte jeg en tilpasset rapportering op og pillede deres trafikkilder fra hinanden. Det viste sig, at den forøgede omsætning ikke havde nogen direkte relevans med deres bannerannoncering.\nHar du brug for hjælp til implementeringen, skal du være velkommen til at tage kontakt til mig på brian@clickstarter.dk eller 53 72 90 80.\nGoogle Analytics ved stort set alt om dine besøgende\nDet er her du skal have opsat dine målepunkter. Det er mere en strategisk tanke du skal starte med – faktisk en tanke du skulle have startet med allerede inden du designede dit website. Du skal stille dig selv et ganske simpelt spørgsmål:\nFind 3 ting du ser som det vigtigste at dine besøgende foretager sig på dit website. De fleste gange er det ret åbenlyst. En webshop ønsker at folk de foretager en handel. Et webbureau ønsker at de besøgende tager kontakt. En velgørenhedsorganisation ønsker at folk donerer penge. En avis ønsker så mange sidevisninger som muligt.\nSå få nu installeret Google Analytics – også selvom du ikke aner hvordan du skal læse tallene. Det kan en ekspert (*host* som undertegnede) efterfølgende hjælpe dig med at dykke ned i.\nFiled Under: Online Strategi, Webanalyse


Den ideelle amerikaner | The Pollyanna Principle\nFor 14 år siden →\n“Den ideelle amerikaner” af Tom Buk-Swienty handler om journalisten, fotografen og reformisten Jacob A. Riis, der som ung tømrersvend udvandrede fra Danmark til USA, hvor han efter at have gået så gruligt meget ondt igennem alligevel vinder prinsessen og det halve kongerige. “Prinsessen” var Elisabeth Giørtz, den pige han havde forelsket sig i som dreng hjemme i Ribe, men som i mange år syntes opnåelig for ham.\nDe første år som ung immigrant i USA må Jacob hutle sig igennem, men efterhånden vinder han anerkendelse som dybdeborende journalist i New York og han dokumenterer de kummerlige forhold mange immigranter er tvunget til at leve under i både i skrift og billeder og skriver bestselleren “How the Other Half Lives“, som giver den bedrestillede halvdel af befolkningen et indblik i leveforholdene i slumkvartererne. Udover at dokumentere udøver han også et stort reformarbejde for at forbedre forholdene i New Yorks slumkvarterer og får i dette arbejde en forbundsfælle i Theodore Roosevelt, som senere bliver USAs 26. præsident. Det er Roosevelts beskrivelse af Riis, der har forsynet bogen med title “Den ideelle amerikaner”. Riis billeder fra New Yorks slum er stærk dokumentation fra livet på New Yorks skyggeside i 1880erne.\nEt aspekt som yderligere har været med til at gøre bogen interessant for mig er at Jacob A. Riis jo er født i Ribe og faktisk er vokset op i byen samtidigt med at min tip-tip oldemors søskende voksede op i Ribe. For mig er det også sjovt at tænke på, at en anden ung Jacob fra Ribes omegn drog til USA med et kamera og dokumenterede livet i USA fra en anden vinkel end den man plejede at se ca. 100 år efter Jacob A. Riis satte foden på amerikansk jord første gang.\nJeg synes, denne biografi er yderst velskrevet og jeg har været godt underholdt på vej til og fra arbejde(jeg har nemlig lånt bogen som lydbog på biblioteket). Så hvis man som jeg er interesseret i USA , Ribe og historie er “Den ideelle amerikaner” et godt bud på den næste læseoplevelse.\n2 svar til Den ideelle amerikaner\nfebruar 20, 2009 kl. 8:50 am\nTak fordi du gjorde mig opmærksom på en bog og en stor mand jeg ikke kendte til. Jeg vil straks søge efter bogen 🙂\nfebruar 20, 2009 kl. 11:28 am\nSelv tak da og god fornøjelse 🙂


Tilbehør og covers til ASUS Zenfone 2 | CC-Trading\nDu er her: Mobil Tilbehør › ASUS\nHos CC-Trading har vi et solidt udvalg af covers og meget mere til din ASUS enhed! Vi har alt, hvad du måtte ønske dig! Bestil dit nye tilbehør i dag inden klokken 16 - så sender vi det fra vores lager i dag!\nAsus er en Taiwan-baseret virksomhed og en af verdens største elektronikproducenter. Firmaet producerer en bred vifte af elektroniske produkter som fx computere, smartphones, netværksudstyr og Wi-Fi-udstyr. Firmaet er en af verdens største producenter af computer hardware, og især firmaets smartphones er populære på de kæmpestore markeder i Kina, Indien og andre asiatiske lande.\nAnti slip måtte til mobil 30-60 min Pris 149,00 Nu 25,00 DKK KØB\nLager | 101 stk.\n1m Data kabel til ASUS EeePad- TF101- TF 201- TF301- TF600- TF700 30-60 min Pris 99,00 Nu 49,00 DKK KØB\n360 grader justerbar universal batteri oplader 30-60 min Pris 199,00 Nu 99,00 DKK KØB\nUniversal tablet holder til nakkestøtte\nVare nr: IPT360\nUniversal tablet holder til nakkestøtte 30-60 min Pris 199,00 Nu 149,00 DKK KØB\nWoozik B950 Metal høretelefoner - Sort 30-60 min Pris 299,00 Nu 199,00 DKK KØB\nWoozik B900 Mikrofon headset - Guld 30-60 min Pris 299,00 Nu 199,00 DKK KØB\nWoozik B900 Mikrofon headset - Rose Gold 30-60 min Pris 299,00 Nu 199,00 DKK KØB\nWoozik B900 Mikrofon headset - Sølv 30-60 min Pris 299,00 Nu 199,00 DKK KØB\nUniversal tablet holder i træ 30-60 min Pris 399,00 Nu 299,00 DKK KØB\nData kabel til bilen - ASUS EeePad- TF101- TF 201- TF301- TF600- TF700\nVare nr: MAS007\nData kabel til bilen - ASUS EeePad- TF101- TF 201- TF301- TF600- TF700 30-60 min Pris: 199,00 DKK KØB\nBlå universal kabelholder til bordkant\nVare nr: IPT432\nBlå universal kabelholder til bordkant 30-60 min Pris 149,00 Nu 69,00 DKK KØB\nWoozik S610 Vandtæt Bluetooth højtaler - Sort 30-60 min Pris: 799,00 DKK KØB\nLager | 389 stk.\nWoozik HUE høretelefoner - Sort 30-60 min Pris 149,00 Nu 99,00 DKK KØB\nLager | 126 stk.\nASUS som tablet\nI dag er det svært at forestille sig en virkelighed uden tablet, men for at være helt objektiv så er det kun tilbage til år 2009, hvor Apples iPad for alvor tog verden med storm. Det nuværende marked for tablets blev lanceret, og siden hen har enheden virket nødvendig for brugerne. Der har i de løbende år være adskillige mulige potentielle bejlere til den amerikanske tabletgigants iPad, og nu har ASUS for alvor meldt sin ankomst på markedet. Mange af konkurrenterne i branchen har forsøgt at stjæle en del af tabletkagen ved at lancere forskellige tablets som videreudvikling af deres eksisterende produktportefølje.\nHvorvidt en tablet er noget for dig eller ej, kan vi ikke afgøre – dog kan vi videregive vores erfaringer omkring de forskellige tablets. Om du har flair for en Apple iPad eller mestrer en Android tablet bedre har vi ligeledes svært ved at skue om. Flere af producenterne er tilmed begyndt at installere enhederne med Windows operativsystem. Du kan læse mere om gode råd i forbindelse med ASUS tablets\nDette skal du være opmærksom ved ASUS tablets\nOperativsystemet har meget at sige for mange brugere af tablets. Enten er en tabletbruger ofte tilhænger af enten Android, Windows eller Apple – vi mener sågar, at der tilnærmelsesvist ikke er en mellemvej. Valget af tablet bærer ofte præg af, hvilken SmartPhone vedkommende er i besiddelse af i forvejen. Mange fravælger det nye og ukendte system, idet de finder det nuværende sikkert og brugbart. En ASUS tablet er udstyret med et Android system, hvilket synes at minde om et computersystem end Apples operativsystem. Apple er den helt store dominant inden for tabletverden, hvilket er årsagen til, at iPad’en og deres lukkede system får så meget opmærksom i denne artikel. Omvendt anvender de fleste tablets Androids styresystem, hvorfor det er aktuelt at tale om, når emnet faldet på ASUS Transformer maskinerne eller eksempelvis andre tabletmærker som Acer, Amazon, Samsung, Sony Xperia og lignende.\nApples iOS er et perfekt system til producentens modeller som iPad mini, iPad Air og lignende varianter. Dog er systemet ikke særligt anvendeligt, hvis der skal tilsluttes eksternt hardware, da systemet er meget lukket for andre mærkers enheder. ASUS tablet tilbehør kan både stamme fra producentens eget produktsortiment, men ligeledes andre producenter og komponenter, da der er tale om et åbent Android system fra Google, som understøtter langt de fleste hardware- og software tilslutninger.\nGoogles Android mobile OS tilbyder er kæmpe udvalg i komponenter fra adskillige producenter og samtidig tilbyde fuld konfigurerbarhed , anmeldelsesprocedurer, simpel browsing og meget andet. Herudover har Google allerede eksisterende muligheder som Gmail, Google Maps og lignende, der stemmer perfekt overens med systemet. Tilmed understøtter Android flere brugerkonti med forskellige logins, så en ASUS tablet eksempelvis kan deles brugere i mellem. Det kan være smart, hvis tabletten skal deles med børnene i familien. Det kan være en god idé at beskytte en ASUS tablet med et beskyttelsescover, når børnene anvender den, da den synes at være mere udsat for skader. Fordelen ved en ASUS tablet frem for en iPad er blandt andet, at enheden ikke kan deles mellem familiemedlemmer, en ven eller lignende.\nDerfor bør du beskytte din ASUS tablet\nFørst og fremmest kan du skille dig ud med et smart ASUS beskyttelsescover til din tablet. Design lige nøjagtigt det cover til ASUS du ønsker – udvalg af tilbehør og beskyttelse til ASUS tablets er stort. Du bør sikre dig, at ASUS tablet er beskyttes mod stød og slagskader så godt som muligt, da en reparation kan være relativt dyr i Danmark.\nDet er langt de færreste mobil- og tabletværksteder, der beskæftiger sig med ASUS reparation. Dette trækker selvsagt prisen i vejret hos de værksteder, der specialiserer sig i ASUS tablet reparation. Det samme gør sig gældende, når det kommer til indkøb af reservedele til ASUS tablets. Der er tale om en simpel efterspørgsel/udbud situation, hvor den manglende popularitet i Danmark sænker behov og dermed udvalget for reparationsværksteder, der beskæftiger sig med ASUS reparation. Den mangler på værksteder understreger vigtigheden af at investere i effektivt beskyttelse, da en skade på Transformer enheden kan koste din tegnebog dyrt. Skulle skade dog ske, kan du besøge CC-Trading for at få din ASUS tab repareret til markedets bedste priser.


Det første møde med drømmefyren | Cyberhus.dk\nForside » Brevkasse » Det første møde med drømmefyren\nKære rådgivere, for ca. 3 måneder siden mødte jeg en fyr over nettet, som jeg begyndte at chatte ret meget med.. Han fik min facebook, skype og senere mit nummer, men efter den dag skrev han til mig HVER ENESTE DAG over facebook! Vi chattede og det gør vi stadig (dog ikke hver dag). Nu vil han så rigtig gerne møde mig i virkeligheden og det har han plaget noget tid om nu, og et eller andet sted vil jeg også gerne møde ham! For han virker skide sød og jeg elsker at chatte med ham, så det kunne være fedt at møde ham i virkeligheden, og jeg kan jo heller ikke bare chatte med ham resten af mit liv. På et eller andet tidpunkt bliver jeg jo nødt til at tage mig sammen til at tage skridtet videre. I starten skrev jeg at jeg ikke ville mødes med ham, men efter noget tid sagde jeg alligevel ja og nu har vi aftalt en dato hvor jeg skal hjem til ham og se film. Jeg er mega nervøs, og tør faktisk ikke rigtigt! Jeg er nervøs for hvad han vil synes om mig, hvad han vil tænke.. Jeg er dårlig til at snakke med nye mennesker, jeg ikke kender. Jeg er ikke så åben og udadvendt som person, så jeg kunne godt forestille mig at der ville blive pinlig tavshed og jeg er bare bange for at jeg virker for tilbageholdende, hvilket ville skræmme ham væk efter første møde, så han aldrig når at lære mig rigtigt at kende. Jeg er også bange for, det bliver et problem at finde på noget at snakke om. Efter vi har chattet så længe har han fået et godt indtryk af mig, og kan ret godt lide mig (jeg har det på samme måde med ham), men jeg er bare bange for at han så vil blive skuffet når han møder mig i virkeligheden fordi, jeg måske ikke er den han regnede med. (ikke fordi jeg har udgivet mig for at være en anden! For det har jeg ikke! Jeg har været 100% ærlig og 100% mig selv alt den tid vi har chattet) Men måske har han alligevel dannet sig et forkert indtryk. Jeg er bare super nervøs for hans reaktion, for jeg kan ret godt lide ham, og har bestemt ikke lyst til at miste ham før jeg overhovedet har fået ham! Så har du nogle gode ideer/forslag til hvad jeg kan gøre sådan generelt, men også inden jeg skal møde ham, for at forberede mig? Og hvordan skal jeg håndtere selve mødet? Har du nogle gode tips? Også til hvordan jeg måske kan slappe lidt mere af, og ikke være så nervøs? Eller har du nogle forslag til hvad vi kan snakke om? eller nogle gode tips til hvordan jeg starter en samtale og holder den i gang? Hvordan undgår jeg pinlig tavshed? Jeg har aldrig før prøvet at møde nogen fra nettet i virkeligheden. Håber du kan hjælpe! Kærlig hilsen mig.\nHvor er det bare super godt at du skriver og spørger! Lad mig se om jeg kan samle dit spørgsmål, så du kan få et svar.\nFørst må du vide at, at date har aldrig været let. At mødes med et menneske man ikke kender eller kun har mødt over nettet fremkalder en masse følelser. Det er følelser for mødet med det ukendte og det spændende, f.eks. den fyr du har mødt over nettet. Det er nyt, det er spændende, men man ved jo heller ikke hvordan fremtiden ser ud. Og pludselig begynder man at stille en masse spørgsmål for at finde svar på det ukendte. Er jeg god nok? Ville han kunne lide mig? ... Det er HELT normale spørgsmål at stille inden en date.\nAt du har aftalt at mødes med ham, tolker jeg, som at du rent faktisk har lyst til at han kommer, men i bund og grund er usikker på om det nu skal gå godt. Og der tror jeg handler om ro og attitude. I har begge valgt at mødes, det vil sige at I begge har sagt ja til det og har lyst til at mødes, og I lyder begge meget interesseret i hinanden. Er det ikke en god start på et møde? Det tænker jeg kunne give dig lidt ro inden mødet med ham, altså at han faktisk også har sagt ja og at han også har lyst. Det lyder det til at han giver udtryk for.\nAttituden, det vil sige din indstilling til selve aftenen, er rigtig god, for det lyder til at du bare gerne vil have at I har en dejlig aften. Den tanke i sig selv skal nok være med til at skabe starten på en god aften. Men hvis du bekymre dig om resten af aftenen og om samtalerne, så kan det måske blive lidt anstrengt. Du kan selvfølgelig forberede dig med et par samtale-emner, men jeg tror at de bedste samtaler opstår, når man ikke forsøger at have noget at snakke om.\nOg her er et klasse-råd, men det kræver lidt mod at udføre, men kan du udføre det, så skal du nok få en god aften. - Ja, der kan opstå små pinlige tavshedsøjeblikke. Det er der altid mulighed for at der gør imellem to mennesker, specielt ved det første møde. Men så er det med at bruge de små pinlige tavshedsøjeblikke til noget brugbart. Hvis du mærker en god kemi imellem jer, behøver ord ikke sige det hele. Et blik, et smil, et udtryk siger så meget mere end ord. Og så er han jo en fyr, så Cola og Chips ville holde ham godt kørende, hvis lidt pinlig tavshed skulle opstå.\nDer udover kan jeg kun anbefale jer at lave de klassiske 'at-lave-på-date', som kunne være at se en film, gå en tur, tage i biografen, tage på café osv.\nJeg håber du gør hvad du føler du er klar til, og siger fra hvis du ikke er klar, men uanset hvad så håber jeg at du får en dejlig uge.\nHvordan opfatter I bryster?\nAf Nete 13 år · 5 måneder 3 uger siden\nJeg er 13 og mine bryster er vokset vildt meget her på det sidste. Inden vi blev sendt hjem fra skole havde jeg ikke nogen særlig store men her hvor vi er kommet i skole igen kan jeg se jeg nu har nogen af de største i klassen. Føler bare de stritter og at alle andre kigger men det er jo nu nok...\nAf Kim kardashian 19 år · 5 år 9 måneder siden


Tysk TV fra Tour de France - alligevel – Ekstra Bladet\n6. maj. 2009 kl. 10:54\nTysk TV fra Tour de France - alligevel\nARD og ZDF ville først ikke vise Tour'en på grund af doping-historierne - nu er de to tyske stationer alligevel med på de franske veje\nLance Armstrong er tilbage - og nu er tysk tv også tilbage i Tour de France(FOTO: CLAUS BONNERUP)\nFor to år siden forlod de tyske TV-stationer ARD og ZDF Tour de France i vrede. Den gang svor de, at først når der var garanti for, at cykelsporten var fri for doping, ville de vende tilbage.\nOnsdag morgen offentliggjorde de to public service-kanaler, at de er tilbage til sommer.\nDet sker på trods af, at Tour'en i 2008 havde flere dopingsager end nogen sinde før. Og på trods af, at dopingen stadig synes at fylde en hel del i sporten, med dopingsager i en lind strøm.\n- Men hvis doping igen i år kommer til at spille en rolle i Tour de France, så kan vore seere være sikre på, at det vil blive behandlet og tematiseret på forsvarlig journalistisk vis, lyder det fra en af ARD's chefer Peter Boudgoust.\nDe to stationers transmissioner vil minde om dem, Danmarks Radio i årevis har budt de danske seere med et kort aften-program. Man indleder nemlig med at vise de sidste 20-30 minutter af dagens etape direkte, før der skiftes til journalistiske indslag og studie-interviews.


Apartment Bristol Mar by Vacanzy Collection i Fuerteventura til Bedste Pris-garanti | Agoda.com\nMere om Apartment Bristol Mar by Vacanzy Collection\nApartment Bristol Mar, der er beliggende i Corralejo, er det perfekte sted at opleve Fuerteventura og dens omgivelser. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nApartment Bristol Mar tilbyder også mange faciliteter der vil berige dit ophold i Fuerteventura. Hotellet tilbyder sine gæster adgang til et stort udvalg af servicetilbud, som familieværelse, biludlejning, elevator, cykeludlejning.\nAlle hotellets værelser er indrettede med betænksomme bekvemmeligheder som garanti for uforlignelig komfort. Uanset om du er fitnessentusiast eller blot ønsker at slappe af efter en lang dag, har du mulighed for at nyde fritidsfaciliteter i topklasse, som golfbane (inden for 3 km), dykning, massage, vandsport (ikke-motoriseret). Med sit tilbud om et afslappende og problemfrit ophold hver gang er Apartment Bristol Mar det kloge valg for rejsende til Fuerteventura.\nGæsterne bedes fremvise gyldigt billed-id og kreditkort ved indtjekning. Bemærk venligst, at hvorvidt særlige forespørgsler kan imødekommes, afhænger af tilgængelighed på ankomsttidspunktet, samt at der kan pålægges et gebyr. Du bedes give Apartment Bristol Mar by Vacanzy Collection besked om, hvornår du regner med at ankomme. Du kan gøre dette ved at skrive til hotellet i boksen "Særlige anmodninger" når du booker, eller du kan kontakte overnatningsstedet. Du finder kontaktoplysningerne på din reservationbekræftelse. Ved ankomst opkræves et skadesdepositum på 250 EUR. Depositummet er fuldt refunderbart ved udtjekning, såfremt der ikke findes skader ved inspektion af værelset.


Venstre henter endnu en byrådskandidat til holdet i sidste time - Netavisen Grindsted\nVenstre henter endnu en byrådskandidat til holdet i sidste time\nEMNER:ByrådskandidatPatrick Fuglsang PoulsenVenstre i Billund Kommune\nPatrick Fuglsang Poulsen - Privatfoto\nIndlæg af: Rene Lind Gammelmark 29. september 2021\nVenstre fik lidt ekstra travlt inden fristen for afleveringen af kandidatlisten til den kommende kommunalvalg udløb den 28. september kl. 12, da en ny kandidat meldte sig på holdet kort tid inden.\nStephanie Storbank, Venstres borgmesterkandidat, glæder sig meget over, at Venstre kan stille med et stærkt hold med 18 alsidige og dygtige kandidater til KV21. ”Jeg har kendt Patrick i flere år og jeg kender ham som en person, der kun går ind i ting for at gøre det 100 procent. Han kan bestemt tilføre holdet nogle gode perspektiver og kommer med en stor viden indenfor børne-/ungeområdet samt kultur og fritid”.\nPatrick Fuglsang er 33 år gammel og har boet i Grindsted de sidste godt syv år. Han er søn af en lagerleder i et privat firma og en offentligt ansat sygeplejerske – så han ved fra erfaring, at man godt kan finde balance mellem offentlig og privat sektor.\n”Jeg flyttede hertil efter at jeg i sommeren 2014 afsluttede min læreruddannelse i Aalborg – mine linjefag værende engelsk, håndværk og design, samt specialpædagogik. Jeg valgte kommunen til fordi jeg kunne få kombinationen af at arbejde på en mindre skole i Stenderup Krogager, men samtidig have store ambitioner – og det bliver ikke meget større end at melde en målsætning ud om at ville være børnenes hovedstad. Nu hvor jeg har været her nogle år ved jeg dog, at jeg politisk, udover at bevare denne fantastiske ambition, også gerne vil have fokus på at disse børn på et tidspunkt bliver til unge mennesker og her føler jeg personligt der kan gøres mere”.\nLokalpolitik har altid været en del af min plan og jeg føler at timingen nu er rigtig. Der er ingen politiske områder, der ikke for mig er vigtige, da jeg synes politik handler om en balance, der tilgodeser alle borgere i kommunen på bedst mulige måde, så hvis jeg var så heldig at komme i byrådet, ville det være en prioritet for mig at holde mig velinformeret for ikke at tage stilling til ting i blinde. Dog er der ingen tvivl om at børne-/ungeområdet samt kultur og fritid er de områder hvor jeg har mest at byde på. Foreningslivet har gjort meget værdifuldt for min opvækst med mange år på billedskole og så var der mange år, hvor jeg til tider boede i håndboldhaller både som spiller og senere i 13 år som ungdomstræner. Jeg tror kulturelle oplevelser er med til at gøre os til mere rummelige mennesker, så mangfoldige kulturelle tilbud og foreninger er vigtigt for mig skriver Patrick Fuglsang i en pressemeddelelse.


Arco Iris 5 i Torrevieja til Bedste Pris-garanti | Agoda.com\nArco Iris 5Calle Niagara 30-38/ 88, La Florida, Torrevieja, Spanien, 03189 - Se på kortFremragende9,8Baseret på2anmeldelserArco Iris 5Se flere billederSwimmingpoolSe flere billederSe alle 30 billeder10,0 Enestående placeringSe på kort10,0BeliggenhedFaciliteter du vil elskeairconditionaltan/terrasse\nMere om Arco Iris 5En oversigtNår du besøger Torrevieja, så vil du rigtigt føle dig hjemme på Arco Iris 5, der tilbyder kvalitetsovernatning og fantastisk service. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder. Nyd et væld af uforlignelige servicetilbud og bekvemmeligheder på dette hotel i Torrevieja. Dette hotel tilbyder talrige faciliteter på stedet, som vil glæde selv den mest kvalitetsbevidste gæst. Alle hotellets værelser er indrettede med betænksomme bekvemmeligheder som garanti for uforlignelig komfort. Uanset om du er fitnessentusiast eller blot ønsker at slappe af efter en lang dag, har du mulighed for at nyde fritidsfaciliteter i topklasse, som udendørs pool, solarium. Oplev en engageret og professionel service samt det brede udvalg af bekvemmeligheder på Arco Iris 5.Vis mereHvad de tilbyderInternetadganggratis Wi-Fi på alle værelser Services og bekvemmelighederrygeområde Adgangkæledyr tilladt Tilgængelig i alle værelsergratis vand på flaske Vis mindrePolitikkerEkstra senge afhænger af det værelse, du vælger. Se venligst det enkelte værelses maksimale belægning for flere oplysninger.Ved reservation af mere end 5 værelser, kan andre vilkår og yderligere tillæg gælde.Vis mere


Salg af fast ejendom - mindre erfarne sagsbehandlere | Komponent\nKurset giver en grundlæggende introduktion til området, til reglerne både de offentligretlige og privatretlige, til principper og problemstillinger, som man løber ind i på området.\nKurset lægger vægt på, at kursisterne involveres i forløbet via cases og fælles drøftelser. Vi tager i øvrigt gerne konkrete spørgsmål eller problemstillinger op, som er aktuelle hos deltagerne.\nVejle: 28. september 2022\nKurset vil blive afholdt i Vejle. Kursussted oplyses senere.\n28.09.2022 kl. 09:00 - 29.09.2022 kl. 14:30\nPrisen er ekskl. moms og dækker undervisning, materialer, forplejning samt overnatning. Faktura sendes ud 3-4 uger før kursusstart. Optagelse på aktiviteten sker i den rækkefølge, vi modtager tilmeldingerne, men kan stadig ske efter fristen, hvis der er plads. Tilmeldingen er bindende efter fristen.\nMålgruppen er primært nye eller mindre erfarne sagsbehandlere, men også sagsbehandlere, som gerne vil have et brush up på området.\nAnkomst samt kaffe/te med brød\nIntroduktion til programmet – opsamling på spørgsmål, som vi skal nå\nProgrammet bliver gennemgået og vi forventningsafstemmer med deltagerne, hvad det er særlig vigtigt at lægge vægt på de næste to dage.\nBaggrund, regler, principper og begreber\nDe offentligretlige rammer, principper, begreber og regler bliver gennemgået herunder den nye bekendtgørelse og vejledning fra 2021.\nAftaleindgåelse ved salg af fast ejendom – generel og praktisk del\nDe aftaleretlige regler om indgåelse af køb af fast ejendom vil blive gennemgået, herunder hvornår parterne er bundet af aftalen, samt retsvirkningerne af vilkår og betingelser i købsaftalen.\nUdbud af ejendomme – såvel ubebyggede som bebyggede ejendomme\nReglerne vedrørende udbud af fast ejendom gennemgås herunder generelle overvejelser før udbuddet, hvilke saglige krav kan stilles til tilbudsgiver, mindstekrav, udvælgelseskriterier og udformning af udbudsmaterialet i øvrigt.\nAnsvarsfraskrivelse – jordbundsforhold og forurening samt fysiske mangler ved en ejendom\nMed udgangspunkt i konkrete klausuler diskuteres forskellige formuleringer af ansvarsfraskrivelsesklausuler og rækkevidden af disse. Hvordan formuleres den ”gode” klausul?\nUndtagelser, fravigelser og udvælgelse\nUndtagelser fra udbudskravet gennemgås blandt andet på baggrund af de senere års tilsynspraksis. Det beskrives i hvilket omfang man kan fravige eventuelle krav i udbuddet og hvordan man kan vælge blandt flere tilbudsgivere.\nSærligt kommunale servitutter – tilbagekøbsklausuler, byggepligt m.v.\nMed udgangspunkt i konkrete eksempler\nHvad er en mangel ved en fast ejendom? Hvordan fastlægges det, at der foreligger en mangel? Hvad er retsvirkningerne af, at en ejendom lider af en mangel? Med udgangspunkt i domme drøftes mangelsbegrebet, og hvordan det kan undgås at sælge en ejendom, der lider af mangler.


Øvelserne hører sammen to og to. A1 og A2 danner et makkerpar; det samme gør B1 og B2 samt C1 og C2. Lav alle sæt af A’erne, inden du går videre til B’erne. Og alle sæt af B’erne, inden du går videre til C’erne. Er du lige begyndt, eller har du trænet i mindre end et halvt år, så følg venstre kolonne. Har du mere end 6 måneders erfaring, så følg kolonnen til højre. Få 5 stjernet træningsvest fra Craft + 3 nr. af Aktiv Træning Hold 2 minutters pause efter øvelserne A2, B2 og C2.\nDu kan med fordel skifte mellem at lave 2-3 sæt og 4-6 sæt, hver anden gang du træner. Er du erfaren, kan du skifte mellem 3-5 sæt og 6-8 sæt. På en af ugens træningsdage kan du også pille lidt vægt af vægtstangen og i stedet lave flere gentagelser – gerne 14-16 stk. Er du klar til at gennemføre POWERMAN 2016? Læs mere her Tilmeld dig POWERMAN 2016 her og få en gratis HIGH5 Race Pack\nTræningsskolen: Bredt bryst\nTræningsskolen: Flad mave Det skal du bruge\n6 nøje udvalgte øvelser, der styrker ... Træningsskolen: Stærk ryg Styrkeskole del 3 - stærke ben\nGiv stængerne en ekstra hård omgang ... Læs mere 5 geniale kettlebell-øvelser


Hvad bliver det til, Mette – Ekstra Bladet\nLørdag d. 25. jan. 2020 - kl. 06:00\nMETTE FREDERIKSEN og Socialdemokratiets løfte om at spare tre milliarder kroner på brug af konsulenter i det offentlige ligner en fiasko.\nLAD OS GENKALDE os Mette Frederiksens forargede stemme fra valgkampen: ’Sidste år brugte vi i Danmark omkring 11 milliarder. Hold nu fast: 11 milliarder på konsulentydelser i den offentlige sektor. 11 milliarder!’\nMette Frederiksen lovede derpå at spare tre milliarder kroner på konsulenter. Altinget har med en aktindsigt i ministeriernes forbrug af konsulenter nu godtgjort, at det går den forkerte vej.\nI KLIMA-, ENERGI- og Forsyningsministeriet er der eksempelvis brugt en million konsulentkroner på ’udvikling og segmentbaseret udbredelse af klimatips til hverdagsmad’.\nI FORSVARSMINISTERIET har man brugt en kvart million konsulentkroner på en opdatering af sin kommunikationspolitik. Den skal være mere ’tidssvarende’.\nEr Mette Frederiksen ude af stand til at komme med den rette medicin, er der til gengæld intet galt med hendes diagnose af en nation i konsulenters vold.\nI DET HELE TAGET synes ingen politikere at være i stand til at tøjle udgifter på området. I den forløbne uge vakte det lokal forargelse, at Kolding Kommune – en Venstre-kommune – agter at spendere 1600 kroner i timen på konsulenter, der skal finde besparelser på i alt en million kroner på henholdsvis psykiatri- og handikapområdet.\nAT SOCIALDEMOKRATERNE har mere end svært ved at begrænse konsulentbrugen, er dog uafviseligt.\nSocialdemokratiet har endda i sin partiorganisation samme mekanisme indbygget, som partiets leder er forurettet over at finde i den offentlige sektor.\nI 2018 brugte socialdemokraterne internt i partiet 32 procent mere på konsulenter end i 2017.\nOg S er førende blandt Folketingets partier, når det gælder anvendelse af konsulenter.\nI DECEMBER kom det tillige frem, at undervisningsminister Pernille Rosenkrantz-Theil brugte 259.993,75 kroner på konsulenter samt jobopslag for at finde sig en ny pressechef.\nSom så endte med at blive en bekendt af ministeren.\nHVIS REGNINGEN for at ringe til en ven således er på over en kvart million kroner pr. gang, aner man, hvor ubesværet konsulentbudgettet øges.\nSom skrevet før på denne plads er løftet om at spare på konsulenter en god test på, om Mette Frederiksen og hendes ministre magter deres egentlige opgave.\nSom er at generobre velfærdssamfundet fra overforvaltning og give det tilbage til de borgere, det oprindelig blev bygget til.\nDet ser foreløbig ikke sådan ud.\nMETTE FREDERIKSEN og kompagni ser snarere ud til at blive en del af problemet.\nDer er tilsyneladende en afgrund mellem, hvad den socialdemokratiske leder med stor alvor og højtidelighed siger, og hvad hun magter.\nEller er det noget med, at der kommer en god løsning i morgen?\nEr der folk i gang til 1600 kroner i timen til at finde den?


Du er her: Forsiden / Børn & unge / Undervisning / Film i gymnasiet / Filmvejledninger og undervisningsmaterialer / Vejledninger til dokumentarfilm / Slobodan Milosevic - præsident under anklage\nEn gymnasiefaglig filmvejledning til dokumentarfilmen "Slobodan Milosevic - præsident under anklage" (Danmark, 2007)\nTitel: ”Slobodan Milosevic – præsident under anklage”Originaltitel: Milosevic on TrialDanmark, 2007Instruktion: Michael ChristoffersenLængde: 69 min\nFag: Samfundsfag (særligt A-niveauet), Historie sammen med samfundsfag\nFilmen handler om retsprocessen mod den tidligere serbiske præsident Slobodan Milosevic ved den internationale krigsforbryderdomstol i Haag.\nFilmen er bygget op på en sådan måde, at den følger retssagens ”logik” og kronologi. Vi følger særligt anklagemyndighedens arbejde med sagen. De særlige problemer de har med at lave en direkte forbindelse mellem Milosevic og krigsforbrydelserne i Bosnien, Kosovo osv. Der er også interviews med bl.a. Milosevics serbiske advokat om hans problemer med sagen. Derudover er der også løbende klip fra selve retssalen, med vidneafhøringer, bevisfremførelser, indlæg fra Milosevic, der selv ønskede at føre sin sag osv. Endelig er der små afsnit, hvor anklagemyndighedens opklaringsenhed er rundt i det gamle Jugoslavien for at finde mulige beviser. Filmen ender med, at Milosevic dør før retssagens afslutning.\nPå trods af at filmen på sin vis er ganske overskuelig og logisk i sin opbygning, så vil det givet være til glæde for eleverne, at man, inden man viser filmen, giver en hurtig introduktion til Jugoslaviens opløsning og de deraf følgende fordrivelser, folkemord og almindelige krigsforbrydelser – og kronologien og geografien i disse. Ellers vil mange elever hurtig løbe sur i filmens vidneudsagn m.m.\nSkaf filmenFilmen kan ses i dvd-kvalitet på internettet via abonnementstjenesten www.filmstriben.dk. Særfagligt\nPå trods af at filmen selv er relativt snæver emnemæssigt, så kan den faktisk indgå i forskellige sammenhænge i samfundsfag, hvor man kan få dækket flere faglige mål, eksempelvis ”forklare begivenheder og udviklingstendenser i det internationale system og diskutere Danmarks handlemuligheder i forbindelse hermed”. Ligeledes kan en del af kernestoffet blive behandlet, eksempelvis ”aktører, magt, sikkerhed, konflikter og integration i Europa og internationalt”.\nEt muligt tema: En international retsorden og en ny verdensorden?\n- Ændringen af den internationale orden efter den kolde krigs ophør\nNye trusselsbilleder og konflikttyper\n- En stærkere international retsorden?\nUdtryk for en voksende global retfærdighed eller blot et magtmiddel for den dominerende magt/de dominerende magter?\nOp gennem 1990’erne var der mange, der mente, også i forbindelse med de internationale indgreb (NATO/FN) i Jugoslavienskonflikten, at verden var på vej ind i en tid med en ny verdensorden, hvor der var en international orden, der ikke alene var styret af ren magt. Det giver selvfølgelig en god mulighed for at arbejde med internationale politiske teorier, med magtdefinitioner og udviklingen i de internationale konflikttyper siden Murens fald. Det internationale indgreb og retsopgøret med Milosevic kan passende indgå i en komparativ undersøgelse i forhold til det militære opgør og retsopgør med Saddam Hussein i Irak – både i forhold til den første Irakkrig (start-90’erne) og i forhold til den anden Irakkrig efter 11.september 2001. Her vil det også være passende at overveje og diskutere, hvilken international orden og evt. retsorden der i dag er gældende i verden.\nEt AT-forløb med samfundsfag A eller B og Historie A.\nEt muligt tema:Det nye Europa\n- Opløsningen af bipolariteten - Europæisk integration og/eller atomisering Jugoslavien var bare en blandt flere stater, der brød sammen efter Murens fald pga. indre nationale spændinger, som på det tidspunkt fik plads/mulighed for at manifestere sig. Eksempelvis Tjekkoslovakiet og kludetæppet Sovjetunionen. I samme periode styrkedes omvendt EU-integrationen markant, med bl.a. vedtagelsen af Maastrichttraktaten.\nI historie kan man få dækket en del kernestof via dette forløb: ”1989-i dag - Danmarks internationale placering, - europæisk integration, - globalisering”\nI samfundsfag, hvis man lægger vægten på B-niveauet, kan eksempelvis disse faglige mål dækkes: ”Dokumentere viden om sammenhænge mellem nationale, europæiske og globale udviklingstendenser”.\nDer skal altså tages udgangspunkt i Danmarks rolle i forhold til disse ovenstående tendenser. Det kan bl.a. handle om Danmarks ønske, som små-stat, om at styrke en international orden, der hviler på en eller anden form for international retsorden.\nAf særlige AT-faglige mål der kan inddrages, er:\n”Vurdere, hvorledes et givet emne indgår i større historiske og/eller nutidige sammenhænge” Litteratur og links\n”Amnesty” nr.1. februar 2007 (Et temanr. om forbrydelse og straf (om opgørene m.m. mod Augusto Pinochet, Saddam Hussein og Slobodan Milosovic), Amnesty International - www.amnesty.dk\nMikkel Vedby Rasmussen: ”Nye krige”, Forsvarets Oplysnings- og Velfærdstjeneste 2003\nHans Branner: ”Global politik”, Columbus 2007\nDansk Røde kors er pt. ved at udvikle undervisningsmateriale om ”krigens regler”. Det skal være særlig rettet mod samfundsfag A og til AT-forløb. Dette materiale vil givet være særlig relevant, hvis man ønsker at arbejde med temaet ”Krigen mod terror”. Se www.redcross.dk\nForfatter: Niels Eriksen lektor i samfundsfag og historie ved Det frie Gymnasium.\nEmneord: Undervisning-Historie, Undervisning-Samfundsfag


Jeg prøvede en tømmermændsfri øl, der rent faktisk virkede\nNår jeg drikker alkohol, har jeg det som om, jeg er blevet kørt over dagen efter. Jeg har prøvet alt – undtagen afholdenhed – men intet hjælper.\naf Roëlla Van Gulik\nDenne artikel er oprindeligt udgivet af MUNCHIES Holland i december 2016.\nNår jeg drikker alkohol, vågner jeg dagen efter og har det som en udtørret svamp. Det er lige meget, om jeg har drukket en liter tequila eller to glas vin på terrassen: Jeg vågner med en frygtelig hovedpine. Jeg har prøvet alt – undtagen afholdenhed – men lige lidt hjælper det.\nDerfor blev jeg begejstret, da jeg hørte, at bryggeriet De Prael i Amsterdam begyndte at sælge en anti-tømmermænds-øl. Kunne det være svaret på mine bønner?\nPepijn Calis med øllen, der bekæmper tømmermænd. Alle billeder af Thieu Custers.\nJeg træder ind på bryggeriet en tirsdag eftermiddag klokken halv seks, og Pepijn Calis, der er en af bryggerne på De Prael, skænker mig min første tømmermændsfri øl. "Vi har ingen videnskabelig forskning omkring effekten," siger Calis. "Så jeg kan ikke garantere, at du ikke har tømmermænd i morgen."\nCalis forklarer, hvorfor øllen blev udviklet: "Vi blev kontaktet af et tv-program, som bad os lave en tømmermændsfri øl, fordi det spanske ølmærke Er Boqueron påstod, at de havde opfundet en. Men den virkede ikke. Det eneste, Er Boqueron havde gjort, var at tilsætte havvand til deres øl, så vi måtte være lidt mere kreative. Vores øl fik en masse ros. Vi fik opmærksomhed i medierne, og gæsterne spurgte efter øllen. Der er nogen, der siger, at de har færre tømmermænd, men det kan også være en placebo-effekt.\n"I samarbejde med en brygger, som tidligere har arbejdet som farmaceut, tilsatte vi forskellige ingredienser til øllen," fortsætter Calis. "Vi tilsatte ingefær for at bekæmpe kvalme, salt for at holde på vandet, så man ikke får hovedpine, og vitamin B12 fordi det tit bliver givet til alkoholikere (kroppen opbruger vitamin B12, når man drikker alkohol) og piletræsbark."\nJeg tager en tår. Normalt kan jeg ikke lide ingefær, men man kan næsten ikke smage det i øllen. Det smager bare af øl med en saltet eftersmag. Duften er lidt kemisk, men det er smagen ikke. Lidt ekstra vitaminer i øllen er altid en god ting, men piletræsbark?\n"Ja, det er et forstadie til paracetamol," forklarer Calis. "Vi vil selvfølgelig ikke have, at folk drikker latterligt mange af vores øl, men det er alligevel godt, at man kan påvirke tømmermændene lidt med de ingredienser, vi benytter."\nDer er okay mange øl på lageret i kælderen.\nJeg beslutter mig for at kaste mig ud i det og drikker min anden tømmermændsfri øl. Den har kun fem procent alkohol, så den er ret let og nem at drikke. "Personligt synes jeg ikke, det er den bedste øl, vi har, men den er ikke langt efter de andre," siger Calis.\nDe havde egentlig tænkt sig at kalde øllen for Amsterdam Helder ("Lys Amsterdam"), men på menuen hos De Prael er den alligevel endt med at hedde "Anti-Hangover Beer". Så ved alle, hvad de kan forvente.\nØl uden tømmermænd.\nJeg kravler ned af den høje barstol, så jeg er sikker på, at jeg ikke falder senere, for øllen er begyndt at virke. Men det føles alligevel mærkeligt. Når jeg hører "tømmermændsfri øl", tænker jeg straks på alkoholfri øl, så jeg havde egentlig ikke regnet med at mærke effekten af alkohol.\nFordi jeg har drukket øllen hurtigt og ikke har spist noget endnu, begynder interiøret at gynge på meget kort tid. Jeg forstår med det samme, at det ikke er alkoholfri øl. Fordi jeg skal møde på kontoret i morgen, og fordi jeg ikke kan vente med at se, om de virker, beslutter jeg mig for at tage hjem.\nForfatteren tager en for holdet.\nDa mit vækkeur ringer næste dag, føler jeg mig overraskende frisk. Når jeg tænker på, hvordan jeg havde det i går aftes, er jeg ret imponeret. Jeg har det slet ikke som om, jeg drak. Det er første gang i årevis, at jeg ikke lider efter at have været ude at drikke, og det er virkelig fedt.\nKommer det til at virke for alle? Aner det ikke. Måske er det bare placebo. Men jeg er egentlig ret ligeglad – jeg har ikke tømmermænd! Skål på det.\nTagged:Amsterdam MunchiesFoodAlkoholØlDe PraelvidundermiddelMagi


HomeExchange.com | Almindelige spilleregler\nHome › Boligbytte for begyndere › Almindelige spilleregler\nBytBolig.com er en del af HomeExchange.com, et netværk af kvikke hoveder og eventyrlystne mennesker fra hele kloden. Boligbytte bygger på tillid, åbenhed og gensidig respekt. Ved at lægge dig nedenstående grundregler på sinde, kan du være med til at sikre, at det fortsat vil være et rart og inspirerende sted for os alle sammen.\nBoligbyttere kommer fra hele verden. De fleste er fra USA og Europa, men vi har medlemmer i så fjerne egne som Cambodja, Brasilien, Sydafrika, Canada og Kina ...\nFolk kommer fra vidt forskellige baggrunde, er i forskellige faser af livet og har forskellige kulturer, sprogkundskaber, aldre og interesser.\nFor de fleste boligbyttere er det netop en del af charmen ved denne rejseform, at udbuddet er så mangfoldigt, og at man kan få et indblik i så mange andre menneskers kultur og hverdag. Vi behøver ikke minde medlemmerne om, at man skal vise respekt for andre. Vi vil kun påpege, at netop det at blive lukket ind i andre menneskers private hjem, kræver ekstra stor påpasselighed og respekt for modparten.\nVær opmærksom på det, når I deler jeres liv og hverdag med andre.\nBoligbyttere kommer fra hele verden\n2. Det er medlemmernes fællesskab\nBytBolig kan vise vej til masser af uforglemmelige rejseoplevelser og nye venskaber, og det hele i kraft af medlemmernes egen indsats. Vi stiller platform og redskaber til rådighed, og så leverer I resten af arbejdet.\nLæs om andre medlemmers oplevelser her: Medlemshistorier, og blive inspireret.\nMeld dig ind i denne globale klub og tag for dig af alle de fantastiske muligheder.\nHar du spørgsmål, er du i tvivl om noget eller bare nysgerrig, må du ikke tøve med at kontakte os.\nVi er altid interesseret i jeres mening og i at hjælpe med hvad som helst, der kan gøre jeres oplevelse lidt bedre.\n4. Lad tilfældet råde\nLangt de fleste medlemmer har nogle foretrukne rejsemål, men over halvdelen har valgt at sætte flueben ved Åben for alle rejsemål. Vær åben over for overraskelser og overvej det lige én gang til, hvis du får en forespørgsel fra et rejsemål, du ikke i din vildeste fantasi havde forestillet dig at besøge. Det er faktisk det eventyrlige ved dette fællesskab, lidt lige som at kaste en pil på et verdenskort.\nDu kan også vælge at gemme kontakter og foreslå, at I bytter senere.\nHusk altid at tage dig tid til at besvare henvendelser. Det er meget vigtigt.\n5. Vær fair, når du skriver tilbagemeldinger\nSkriv en tilbagemelding, når du har gennemført et boligbytte. De er en vigtig del af fællesskabet. Hold dig til kendsgerninger og bak dem op med eksempler. De bedste tilbagemeldinger indeholder generelle informationer, som andre kan have glæde af.\nHusk, at boligbytte først og fremmest handler om at have det sjovt. Det skader selvfølgelig ikke at man samtidig bliver lidt klogere på verden, og noget af det bedste:\nFerien behøver ikke koste en herregård, fordi man bytter sig til én.\nMed boligbytte kan man rejse Jorden rundt, bo lokalt og spare en formue.


Presse - Viviro.com\nSeriøs og uafhængig\nViviro.com er en uafhængig prissammenligningsside. Det gør os til troværdige eksperter, som kan give et nuanceret billede af aktuelle historier indenfor rejseverdenen.\nVi er eksperter indenfor flybilletter, hoteller, prissætning, bonuspoint samt ikke mindst næsten alle former for produkter indenfor rejseverdenen. Vores lange erfaring – både i rejsebranchen – men også som rejseskribenter, har givet os en uvurderlig viden indenfor de fleste områder af rejsebranchen.\nVi står gerne til rådighed for medier, som ønsker seriøse og uafhængige udtalelser om relevante historier.\nDirektør og medstifter, Flemming Lundberg Poulsen\nMobil: +45 24 47 77 11 (Kun for journalister)